title: 2015 m. sausio 27 d. Tarybos sprendimas (ES) 2015/201 dėl pozicijos, kurios Europos Sąjungos vardu turi būti laikomasi Sanitarinių ir fitosanitarinių priemonių pakomitetyje, Muitinės pakomitetyje ir Geografinių nuorodų pakomitetyje, įsteigtuose Europos Sąjungos ir Europos atominės energijos bendrijos bei jos valstybių narių ir Gruzijos asociacijos susitarimu, dėl Sanitarinių ir fitosanitarinių priemonių pakomitečio, Muitinės pakomitečio, Geografinių nuorodų pakomitečio sprendimų dėl jų darbo tvarkos taisyklių priėmimo

text:
2015 2 10

                  LT

                  Europos Sąjungos oficialusis leidinys

                  L 33/19

         TARYBOS SPRENDIMAS (ES) 2015/201
         2015 m. sausio 27 d.
         dėl pozicijos, kurios Europos Sąjungos vardu turi būti laikomasi Sanitarinių ir fitosanitarinių priemonių pakomitetyje, Muitinės pakomitetyje ir Geografinių nuorodų pakomitetyje, įsteigtuose Europos Sąjungos ir Europos atominės energijos bendrijos bei jos valstybių narių ir Gruzijos asociacijos susitarimu, dėl Sanitarinių ir fitosanitarinių priemonių pakomitečio, Muitinės pakomitečio, Geografinių nuorodų pakomitečio sprendimų dėl jų darbo tvarkos taisyklių priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo (1) (toliau – Susitarimas) 431 straipsnyje numatytas laikinas dalies Susitarimo taikymas;

                     (2)

                     Tarybos sprendimo 2014/494/ES (2) 3 straipsnyje nurodyta, kurios Susitarimo dalys turi būti taikomos laikinai, įskaitant Sanitarinių ir fitosanitarinių priemonių pakomitečio (toliau – SFP pakomitetis), Muitinės pakomitečio ir Geografinių nuorodų pakomitečio (toliau – GN pakomitetis) įsteigimo ir veikimo nuostatas;

                     (3)

                     vadovaujantis Susitarimo 65 straipsnio 5 dalimi, SFP pakomitetis savo pirmame posėdyje turi priimti savo darbo tvarkos taisykles;

                     (4)

                     vadovaujantis Susitarimo 74 straipsnio 3 dalies e punktu, Muitinės pakomitetis turi priimti savo darbo tvarkos taisykles;

                     (5)

                     vadovaujantis Susitarimo 179 straipsnio 2 dalimi, GN pakomitetis turi priimti savo darbo tvarkos taisykles;

                     (6)

                     todėl tikslinga nustatyti Sąjungos poziciją dėl darbo tvarkos taisyklių, kurias turi priimti tie pakomitečiai,

               PRIĖMĖ ŠĮ SPRENDIMĄ:

            1 straipsnis

               1.   Pozicija, kurios Sąjunga turi laikytis Sanitarinių ir fitosanitarinių priemonių pakomitetyje, įsteigtame Susitarimo 65 straipsniu, dėl minėto pakomitečio darbo tvarkos taisyklių priėmimo, grindžiama to pakomitečio sprendimo projektu, pridedamu prie šio sprendimo.

               2.   Neesminiams techniniams sprendimo projekto pakeitimams Sąjungos atstovai SFP pakomitetyje gali pritarti be papildomo Tarybos sprendimo.

            2 straipsnis

               1.   Pozicija, kurios Sąjunga turi laikytis Muitinės pakomitetyje, įsteigtame Susitarimo 74 straipsniu, dėl minėto pakomitečio darbo tvarkos taisyklių priėmimo, grindžiama to pakomitečio sprendimo projektu, pridedamu prie šio sprendimo.

               2.   Neesminiams techniniams sprendimo projekto pakeitimams Sąjungos atstovai Muitinės pakomitetyje gali pritarti be papildomo Tarybos sprendimo.

            3 straipsnis

               1.   Pozicija, kurios Sąjunga turi laikytis Geografinių nuorodų pakomitetyje, įsteigtame Susitarimo 179 straipsniu, dėl minėto pakomitečio darbo tvarkos taisyklių priėmimo, grindžiama to pakomitečio sprendimo projektu, pridedamu prie šio sprendimo.

               2.   Neesminiams techniniams sprendimo projekto pakeitimams Sąjungos atstovai GN pakomitetyje gali pritarti be papildomo Tarybos sprendimo.

            4 straipsnis
            Šis sprendimas įsigalioja jo priėmimo dieną.

            Priimta Briuselyje 2015 m. sausio 27 d.

                  Tarybos vardu

                  Pirmininkas

               J. REIRS

            (1)  OL L 261, 2014 8 30, p. 4.

            (2)  2014 m. birželio 16 d. Tarybos sprendimas 2014/494/ES dėl Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo pasirašymo Europos Sąjungos vardu ir laikino taikymo (OL L 261, 2014 8 30, p. 1).

            PROJEKTAS
            ES IR GRUZIJOS SANITARINIŲ IR FITOSANITARINIŲ PRIEMONIŲ PAKOMITEČIO SPRENDIMAS Nr. 1/2015
            2015 m. … … d.
            kuriuo priimamos jo darbo tvarkos taisyklės
            ES IR GRUZIJOS SANITARINIŲ IR FITOSANITARINIŲ PRIEMONIŲ PAKOMITETIS,
            atsižvelgdamas į Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą (1) (toliau – Susitarimas), ypač į jo 65 straipsnį,
            kadangi:

                        (1)

                        pagal Susitarimo 431 straipsnį Susitarimo dalys laikinai taikomos nuo 2014 m. rugsėjo 1 d.;

                        (2)

                        vadovaujantis Susitarimo 65 straipsnio 2 dalimi, Sanitarinių ir fitosanitarinių priemonių pakomitetis (toliau – SFP pakomitetis) turi svarstyti visus su Susitarimo IV antraštinės dalies (Prekyba ir su prekyba susiję klausimai) 4 skyriaus (Sanitarinės ir fitosanitarinės priemonės) įgyvendinimu susijusius klausimus;

                        (3)

                        vadovaujantis Susitarimo 65 straipsnio 5 dalimi, SFP pakomitetis turi priimti savo darbo tvarkos taisykles,

                  PRIĖMĖ ŠĮ SPRENDIMĄ:

               1 straipsnis
               Priimamos priede pateiktos SFP pakomitečio darbo tvarkos taisyklės.

               2 straipsnis
               Šis sprendimas įsigalioja jo priėmimo dieną.

               Priimta …

                     SFP pakomitečio vardu

                     Pirmininkas

               (1)  OL L 261, 2014 8 30, p. 4.

               PRIEDAS

                  ES ir Gruzijos Sanitarinių ir fitosanitarinių priemonių pakomitečio darbo tvarkos taisyklės

                  1 straipsnis
                  Bendrosios nuostatos

                     1.   Pagal Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo (toliau – Susitarimas) 65 straipsnio 1 dalį įsteigtas Sanitarinių ir fitosanitarinių priemonių pakomitetis (toliau – SFP pakomitetis) padeda Asociacijos komitetui prekybos klausimais, kaip nustatyta Susitarimo 408 straipsnio 4 dalyje (toliau – Asociacijos komitetas prekybos klausimais), vykdyti savo pareigas.

                     2.   SFP pakomitetis atlieka Susitarimo 65 straipsnio 2 dalyje nustatytas funkcijas, atsižvelgdamas į IV antraštinės dalies 4 skyriaus tikslus, nustatytus Susitarimo 50 straipsnyje.

                     3.   SFP pakomitetį sudaro Europos Komisijos ir Gruzijos atstovai, atsakingi už sanitarijos ir fitosanitarijos klausimus.

                     4.   Europos Komisijos arba Gruzijos atstovas, atsakingas už sanitarijos ir fitosanitarijos klausimus, pagal 2 straipsnį atlieka SFP pakomitečio pirmininko funkciją.

                     5.   Šiose darbo tvarkos taisyklėse vartojamo termino „Šalys“ apibrėžtis nustatyta Susitarimo 428 straipsnyje.

                  2 straipsnis
                  Pirmininkavimas
                  SFP pakomitečiui Šalys pirmininkauja paeiliui po 12 mėnesių. Pirmasis laikotarpis prasideda pirmojo Asociacijos tarybos posėdžio dieną ir baigiasi tų pačių metų gruodžio 31 d.

                  3 straipsnis
                  Posėdžiai

                     1.   Jei Šalys nesusitaria kitaip, SFP pakomitetis susirenka per tris mėnesius nuo Susitarimo įsigaliojimo, o vėliau – bet kurios iš Šalių prašymu arba bent kartą per metus.

                     2.   Visus SFP pakomitečio posėdžius pirmininkas sušaukia Šalių sutartoje vietoje ir sutartu laiku. SFP pakomitečio pirmininkas pranešimą apie šaukiamą posėdį pateikia likus ne mažiau kaip 28 kalendorinėms dienoms iki posėdžio pradžios, nebent Šalys susitaria kitaip.

                     3.   Jei įmanoma, SFP pakomitečio reguliarūs posėdžiai šaukiami tinkamu laiku iš anksto prieš reguliarius Asociacijos komiteto prekybos klausimais posėdžius.

                     4.   SFP pakomitečio posėdžiai gali būti rengiami naudojant bet kokias sutartas technologines priemones, pavyzdžiui, vaizdo ar garso konferencijas.

                     5.   SFP pakomitetis klausimus gali spręsti ne tik posėdžiuose, bet ir korespondencijos būdu.

                  4 straipsnis
                  Delegacijos
                  Prieš kiekvieną posėdį per SFP pakomitečio sekretoriatą Šalims pranešama apie planuojamą kiekvienos posėdyje dalyvausiančios Šalies delegacijos sudėtį.

                  5 straipsnis
                  Sekretoriatas

                     1.   Europos Komisijos pareigūnas ir Gruzijos pareigūnas kartu eina SFP pakomitečio sekretorių pareigas ir kartu atlieka sekretorių užduotis, laikydamiesi savitarpio pasitikėjimo ir bendradarbiavimo principų.

                     2.   Asociacijos komiteto prekybos klausimais sekretoriatas informuojamas apie visus SFP pakomitečio sprendimus, nuomones, rekomendacijas, ataskaitas ir kitus sutartus veiksmus.

                  6 straipsnis
                  Korespondencija

                     1.   SFP pakomitečiui skirta korespondencija adresuojama vienos iš Šalių sekretoriui, kuris apie tai informuoja kitą sekretorių.

                     2.   SFP pakomitečio sekretoriatas užtikrina, kad SFP pakomitečiui skirta korespondencija būtų persiųsta jo pirmininkui ir, jei reikia, išplatinta kaip 7 straipsnyje nurodyti dokumentai.

                     3.   Pirmininko korespondenciją Asociacijos komiteto pirmininko vardu Šalims siunčia sekretoriatas. Tokia korespondencija prireikus išplatinama, kaip nustatyta 7 straipsnyje.

                  7 straipsnis
                  Dokumentai

                     1.   Dokumentus platina SFP pakomitečio sekretoriai.

                     2.   Šalis savo dokumentus perduoda savo sekretoriui. Sekretorius juos perduoda kitos Šalies sekretoriui.

                     3.   Sąjungos sekretorius išplatina dokumentus atitinkamiems Sąjungos atstovams, o Gruzijos sekretoriui ir Asociacijos komiteto prekybos klausimais sekretoriams sistemingai perduoda tokios korespondencijos kopijas.

                     4.   Gruzijos sekretorius išplatina dokumentus atitinkamiems Gruzijos atstovams, o Sąjungos sekretoriui ir Asociacijos komiteto prekybos klausimais sekretoriams sistemingai perduoda tokios korespondencijos kopijas.

                     5.   SFP pakomitečio sekretoriai atlieka ryšių centrų, kurie keičiasi informacija pagal Susitarimo 58 straipsnį, funkcijas.

                  8 straipsnis
                  Konfidencialumas
                  SFP pakomitečio posėdžiai yra uždari, jeigu Šalys nenusprendė kitaip. Kai Šalis SFP pakomitečiui pateikia informaciją, kuri nurodyta kaip konfidenciali, kita Šalis šią informaciją tvarko laikydamasi konfidencialumo principų.

                  9 straipsnis
                  Posėdžių darbotvarkės

                     1.   Remdamasis Šalių pateiktais pasiūlymais, SFP pakomitečio sekretoriatas parengia preliminarią kiekvieno posėdžio darbotvarkę ir 10 straipsnyje numatytų praktinių išvadų projektą. Į preliminarią darbotvarkę įtraukiami punktai, dėl kurių įtraukimo į darbotvarkę Šalies prašymą, kartu su susijusiais dokumentais, sekretoriatas gavo likus ne mažiau kaip 21 kalendorinei dienai iki posėdžio.

                     2.   Preliminari darbotvarkė ir susiję dokumentai išplatinami, kaip nurodyta 7 straipsnyje, likus ne mažiau kaip 15 kalendorinių dienų iki posėdžio.

                     3.   Darbotvarkę SFP pakomitetis priima kiekvieno posėdžio pradžioje. Šalims susitarus, į darbotvarkę gali būti įtraukta ir kitų punktų, kurie nebuvo įtraukti į preliminarią darbotvarkę.

                     4.   SFP pakomitečio pirmininkas, kitai Šaliai pritarus, Šalių kitų organų atstovus arba nepriklausomus tam tikros srities ekspertus gali kviesti dalyvauti SFP pakomitečio posėdžiuose ad hoc pagrindu, kad jie pateiktų informacijos tam tikrais klausimais. Šalys užtikrina, kad šie stebėtojai arba ekspertai laikytųsi konfidencialumo reikalavimų.

                     5.   Pasikonsultavęs su Šalimis, SFP pakomitečio posėdžio pirmininkas gali sutrumpinti 1 ir 2 dalyse nurodytus terminus, kad būtų atsižvelgta į ypatingas aplinkybes.

                  10 straipsnis
                  Protokolai ir praktinės išvados

                     1.   Visų posėdžių protokolų projektus kartu rengia SFP pakomitečio sekretoriai.

                     2.   Paprastai protokoluose pateikiama tokia su kiekvienu darbotvarkės klausimu susijusi informacija:

                                 a)

                                 posėdžio dalyvių sąrašas, juos lydėjusių pareigūnų ir visų posėdyje dalyvavusių stebėtojų arba ekspertų sąrašas;

                                 b)

                                 SFP pakomitečiui pateikti dokumentai;

                                 c)

                                 pareiškimai, kuriuos paprašė protokole įrašyti SFS pakomitetis, ir

                                 d)

                                 posėdžio praktinės išvados, kaip numatyta 4 dalyje.

                     3.   Protokolo projektas pateikiamas SFP pakomitečiui tvirtinti. Protokolai patvirtinami per 28 kalendorines dienas po kiekvieno SFP pakomitečio posėdžio. Kopija išsiunčiama visiems 7 straipsnyje nurodytiems adresatams.

                     4.   SFP pakomitečiui pirmininkaujančios Šalies SFP pakomitečio sekretorius parengia kiekvieno posėdžio praktinių išvadų projektą, kuris kartu su darbotvarke išplatinamas Šalims likus ne mažiau kaip 15 kalendorinių dienų iki posėdžio pradžios. Tas projektas atnaujinamas vykstant posėdžiui, kad kiekvieno posėdžio pabaigoje, nebent Šalių susitarta kitaip, SFP pakomitetis priimtų praktines išvadas, kuriose nurodomi tolesni Šalių sutarti veiksmai. Patvirtintos praktinės išvados pridedamos prie protokolo ir jų įgyvendinimas peržiūrimas vėlesniame SFP pakomitečio posėdyje. SFP pakomitetis priima šabloną, pagal kurį galima stebėti, kaip laikomasi kiekvienam punktui nustatyto konkretaus tvarkaraščio.

                  11 straipsnis
                  Sprendimai ir rekomendacijos

                     1.   SFP pakomitetis turi įgaliojimus priimti sprendimus, nuomones, rekomendacijas, ataskaitas ir bendrus veiksmus, kaip nustatyta Susitarimo 65 straipsnyje. Tie sprendimai, nuomonės, rekomendacijos, ataskaitos ir bendri veiksmai priimami bendru Šalių sutarimu, užbaigus atitinkamas jų priėmimo vidaus procedūras. Sprendimai Šalims privalomi, jos imasi tinkamų jų įgyvendinimo priemonių.

                     2.   Kiekvieną sprendimą, nuomonę, rekomendaciją ar ataskaitą pasirašo SFP pakomitečio pirmininkas, o autentiškumą patvirtina SFP pakomitečio sekretoriai. Nedarant poveikio 3 daliai, pirmininkas tuos dokumentus pasirašo per posėdį, kuriame priimtas susijęs sprendimas, nuomonė, rekomendacija ar ataskaita.

                     3.   Jei Šalys sutinka, SFP pakomitetis gali priimti sprendimus, teikti rekomendacijas ir parengti nuomones ar ataskaitas taikydamas rašytinę procedūrą, kai užbaigiamos atitinkamos vidaus procedūros. Rašytinė procedūra – tai sekretorių, kurie veikia pagal Šalių susitarimą, pasikeitimas raštais. Tokiu atveju pasiūlymo tekstas išplatinamas pagal 7 straipsnį ir nustatomas ne trumpesnis nei 21 kalendorinės dienos terminas, per kurį turi būti nurodytos visos išlygos ar pakeitimai. Pasikonsultavęs su Šalimis, pirmininkas gali sutrumpinti tą terminą, kad būtų atsižvelgta į ypatingas aplinkybes. Susitarus dėl teksto, pirmininkas pasirašo sprendimą, nuomonę, rekomendaciją ar ataskaitą, o autentiškumą patvirtina sekretoriai.

                     4.   SFP pakomitečio aktai vadinami atitinkamai sprendimu, nuomone, rekomendacija ar ataskaita. Kiekvienas sprendimas įsigalioja jo priėmimo dieną, nebent jame nustatyta kitaip.

                     5.   Sprendimai, nuomonės, rekomendacijos ir ataskaitos išplatinami Šalims.

                     6.   Kiekviena Šalis gali nuspręsti, ar skelbti SFP pakomitečio sprendimus, nuomones ir rekomendacijas savo atitinkamame oficialiajame leidinyje.

                  12 straipsnis
                  Ataskaitos
                  SFP pakomitetis pateikia savo ir savo įsteigtų techninių darbo grupių arba ad hoc grupių veiklos ataskaitą Asociacijos komitetui prekybos klausimais. Ataskaita teikiama likus 25 kalendorinėms dienoms iki reguliaraus metinio Asociacijos komiteto prekybos klausimais posėdžio.

                  13 straipsnis
                  Kalbos

                     1.   SFP pakomitečio darbo kalbos yra anglų ir gruzinų kalbos.

                     2.   Jei nenuspręsta kitaip, SFP pakomitetis svarstydamas klausimus remiasi tomis kalbomis parengtais dokumentais.

                  14 straipsnis
                  Išlaidos

                     1.   Kiekviena Šalis apmoka visas dėl dalyvavimo SFP pakomitečio posėdžiuose patirtas išlaidas, susijusias su darbuotojų, kelionės ir pragyvenimo ir pašto bei telekomunikacijų išlaidomis.

                     2.   Posėdžių organizavimo ir dokumentų dauginimo išlaidas apmoka posėdį rengianti Šalis.

                     3.   Išlaidas, susijusias su vertimu žodžiu posėdžiuose ir dokumentų vertimu raštu į anglų ir gruzinų kalbas, kaip nurodyta 13 straipsnio 1 dalyje, ir iš jų, padengia posėdį rengianti Šalis.
                     Vertimo žodžiu ir raštu į kitas kalbas ir iš jų išlaidas tiesiogiai padengia tokių paslaugų prašanti Šalis.

                  15 straipsnis
                  Darbo tvarkos taisyklių keitimas
                  Šios darbo tvarkos taisyklės gali būti iš dalies keičiamos SFP pakomitečio sprendimu pagal Susitarimo 65 straipsnio 5 dalį.

                  16 straipsnis
                  Techninės darbo grupės ir ad hoc grupės

                     1.   SFP pakomitetis gali sprendimu pagal Susitarimo 65 straipsnio 6 dalį įsteigti arba prireikus panaikinti technines darbo grupes ar ad hoc darbo grupes, taip pat mokslo grupes ir ekspertų grupes.

                     2.   Tokių ad hoc darbo grupių nariai nebūtinai turi būti Šalių atstovai. Šalys užtikrina, kad visų SFP pakomitečio įsteigtų grupių nariai laikytųsi atitinkamų konfidencialumo reikalavimų.

                     3.   Jeigu Šalys nenusprendė kitaip, SFP pakomitečio įsteigtos grupės yra pavaldžios SFP pakomitečiui ir jam teikia ataskaitas.

                     4.   Darbo grupių posėdžiai prireikus gali būti rengiami asmeniškai arba surengiant vaizdo ar garso konferenciją.

                     5.   SFP pakomitečio sekretoriatui siunčiamos visos korespondencijos, dokumentų ir pranešimų, susijusių su darbo grupių veikla, kopijos.

                     6.   Darbo grupėms suteikiami įgaliojimai raštu teikti rekomendacijas SFP pakomitečiui. Rekomendacijos priimamos bendru sutarimu ir pateikiamos SFP pakomitečio pirmininkui, kuris jas išplatins, kaip nurodyta 7 straipsnyje.

                     7.   Šios darbo tvarkos taisyklės mutatis mutandis taikomos visoms SFP pakomitečio įsteigtoms techninėms darbo grupėms ar ad hoc darbo grupėms, nebent šiame straipsnyje nustatyta kitaip. Nuorodos į Asociacijos komitetą prekybos klausimais yra nuorodos į SFP pakomitetį.

            PROJEKTAS
            ES IR GRUZIJOS MUITINĖS PAKOMITEČIO SPRENDIMAS Nr. 1/2015
            2015 m. … … d.
            kuriuo priimamos jo darbo tvarkos taisyklės
            ES IR GRUZIJOS MUITINĖS PAKOMITETIS,
            atsižvelgdamas į Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą (1) (toliau – Susitarimas), ypač į jo 74 straipsnį,
            kadangi:

                        (1)

                        pagal Susitarimo 431 straipsnį Susitarimo dalys laikinai taikomos nuo 2014 m. rugsėjo 1 d.;

                        (2)

                        vadovaujantis Susitarimo 74 straipsniu, Muitinės pakomitetis turi stebėti, kaip įgyvendinamas ir administruojamas Susitarimo IV antraštinės dalies (Prekyba ir su prekyba susiję klausimai) 5 skyrius (Muitinė ir prekybos palengvinimas);

                        (3)

                        vadovaujantis Susitarimo 74 straipsnio 3 dalies e punktu, Muitinės pakomitetis turi priimti savo darbo tvarkos taisykles,

                  PRIĖMĖ ŠĮ SPRENDIMĄ:

               1 straipsnis
               Priimamos priede pateiktos Muitinės pakomitečio darbo tvarkos taisyklės.

               2 straipsnis
               Šis sprendimas įsigalioja jo priėmimo dieną.

               Priimta …

                     Muitinės pakomitečio vardu

                     Pirmininkas

               (1)  OL L 261, 2014 8 30, p. 4.

               PRIEDAS

                  ES ir Gruzijos Muitinės pakomitečio darbo tvarkos taisyklės

                  1 straipsnis
                  Bendrosios nuostatos

                     1.   Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo (toliau – Susitarimas) 74 straipsnio 1 dalimi įsteigtas Muitinės pakomitetis funkcijas atlieka vadovaudamasis Susitarimo 74 straipsnio 2 ir 3 dalimis.

                     2.   Muitinės pakomitetį sudaro Europos Komisijos ir Gruzijos atstovai, atsakingi už muitinės ir su muitine susijusius klausimus.

                     3.   Europos Komisijos arba Gruzijos atstovas, atsakingas už muitinės ir su muitine susijusius klausimus, pagal 2 straipsnį atlieka pirmininko funkciją.

                     4.   Šiose darbo tvarkos taisyklėse vartojamo termino „Šalys“ apibrėžtis nustatyta Susitarimo 428 straipsnyje.

                  2 straipsnis
                  Pirmininkavimas
                  Muitinės pakomitečiui Šalys pirmininkauja paeiliui po 12 mėnesių. Pirmasis laikotarpis prasideda pirmojo Asociacijos tarybos posėdžio dieną ir baigiasi tų pačių metų gruodžio 31 d.

                  3 straipsnis
                  Posėdžiai

                     1.   Jei Šalys nesusitaria kitaip, Muitinės pakomitetis posėdžius rengia kartą per metus arba bet kurios iš Šalių prašymu.

                     2.   Visus Muitinės pakomitečio posėdžius pirmininkas sušaukia Šalių sutartoje vietoje ir sutartu laiku. Muitinės pakomitečio pirmininkas pranešimą apie šaukiamą posėdį pateikia likus ne mažiau kaip 28 kalendorinėms dienoms iki posėdžio pradžios, nebent Šalys susitaria kitaip.

                     3.   Muitinės pakomitečio posėdžiai gali būti rengiami naudojant bet kokias sutartas technologines priemones, pavyzdžiui, vaizdo ar garso konferencijas.

                     4.   Muitinės pakomitetis klausimus gali spręsti ne tik posėdžiuose, bet ir korespondencijos būdu.

                  4 straipsnis
                  Delegacijos
                  Prieš kiekvieną posėdį per Muitinės pakomitečio sekretoriatą Šalims pranešama apie planuojamą posėdyje dalyvausiančios kiekvienos Šalies delegacijos sudėtį.

                  5 straipsnis
                  Sekretoriatas

                     1.   Už muitinės ir su muitine susijusius klausimus atsakingi Europos Komisijos pareigūnas ir Gruzijos pareigūnas kartu eina Muitinės pakomitečio sekretorių pareigas ir kartu atlieka sekretorių užduotis, laikydamiesi savitarpio pasitikėjimo ir bendradarbiavimo principų.

                     2.   Asociacijos komiteto prekybos klausimais sekretoriatas, kaip nustatyta Susitarimo 408 straipsnio 4 dalyje (toliau – Asociacijos komitetas prekybos klausimais), informuojamas apie visus Muitinės pakomitečio sprendimus, nuomones, rekomendacijas, ataskaitas ir kitus sutartus veiksmus.

                  6 straipsnis
                  Korespondencija

                     1.   Muitinės pakomitečiui skirta korespondencija adresuojama vienos iš Šalių sekretoriui, kuris apie tai informuoja kitą sekretorių.

                     2.   Muitinės pakomitečio sekretoriatas užtikrina, kad Muitinės pakomitečiui skirta korespondencija būtų persiųsta jo pirmininkui ir, jei reikia, išplatinta kaip 7 straipsnyje nurodyti dokumentai.

                     3.   Pirmininko korespondenciją Asociacijos komiteto pirmininko vardu Šalims siunčia sekretoriatas. Tokia korespondencija prireikus išplatinama, kaip nustatyta 7 straipsnyje.

                  7 straipsnis
                  Dokumentai

                     1.   Dokumentus platina Muitinės pakomitečio sekretoriai.

                     2.   Šalis savo dokumentus perduoda savo sekretoriui. Sekretorius juos perduoda kitos Šalies sekretoriui.

                     3.   Sąjungos sekretorius išplatina dokumentus atitinkamiems Sąjungos atstovams, o Gruzijos sekretoriui sistemingai perduoda tokios korespondencijos kopijas. Sąjungos sekretorius perduoda galutinių dokumentų kopijas Asociacijos komiteto prekybos klausimais sekretoriams.

                     4.   Gruzijos sekretorius išplatina dokumentus atitinkamiems Gruzijos atstovams, o Sąjungos sekretoriui sistemingai perduoda tokios korespondencijos kopijas. Gruzijos sekretorius perduoda galutinių dokumentų kopijas Asociacijos komiteto prekybos klausimais sekretoriams.

                  8 straipsnis
                  Konfidencialumas
                  Muitinės pakomitečio posėdžiai yra uždari, jeigu Šalys nenusprendė kitaip. Kai Šalis Muitinės pakomitečiui pateikia informaciją, kuri nurodyta kaip konfidenciali, kita Šalis šią informaciją tvarko laikydamasi konfidencialumo principų.

                  9 straipsnis
                  Posėdžių darbotvarkės

                     1.   Remdamasis Šalių pateiktais pasiūlymais, Muitinės pakomitečio sekretoriatas sudaro preliminarią kiekvieno posėdžio darbotvarkę. Į preliminarią darbotvarkę įtraukiami punktai, dėl kurių įtraukimo į darbotvarkę Šalies prašymą, kartu su susijusiais dokumentais, sekretoriatas gavo likus ne mažiau kaip 21 kalendorinei dienai iki posėdžio.

                     2.   Preliminari darbotvarkė ir susiję dokumentai išplatinami, kaip nurodyta 7 straipsnyje, likus ne mažiau kaip 15 kalendorinių dienų iki posėdžio.

                     3.   Darbotvarkę Muitinės pakomitetis priima kiekvieno posėdžio pradžioje. Šalims susitarus, į darbotvarkę gali būti įtraukta ir kitų punktų, kurie nebuvo įtraukti į preliminarią darbotvarkę.

                     4.   Muitinės pakomitečio pirmininkas, kitai Šaliai pritarus, Šalių kitų organų atstovus arba nepriklausomus tam tikros srities ekspertus gali kviesti dalyvauti posėdžiuose ad hoc pagrindu, kad jie pateiktų informacijos tam tikrais klausimais. Šalys užtikrina, kad šie stebėtojai arba ekspertai laikytųsi konfidencialumo reikalavimų.

                     5.   Pasikonsultavęs su Šalimis, Muitinės pakomitečio posėdžio pirmininkas gali sutrumpinti 1 ir 2 dalyse nurodytus terminus, kad būtų atsižvelgta į ypatingas aplinkybes.

                  10 straipsnis
                  Protokolai ir praktinės išvados

                     1.   Muitinės pakomitečiui pirmininkaujančios Šalies Muitinės pakomitečio sekretorius parengia kiekvieno posėdžio protokolo ir praktinių išvadų projektą.

                     2.   Protokolo projektas ir praktinės išvados pateikiami Muitinės pakomitečiui tvirtinti. Protokolo projektas patvirtinamas per 28 kalendorines dienas po kiekvieno Muitinės pakomitečio posėdžio. Kopija išsiunčiama visiems 7 straipsnyje nurodytiems adresatams.

                  11 straipsnis
                  Sprendimai ir rekomendacijos

                     1.   Muitinės pakomitetis turi įgaliojimus nustatyti praktinę tvarką, priimti priemones, sprendimus ir rekomendacijas, kaip nustatyta Susitarimo 74 straipsnyje. Ta praktinė tvarka, priemonės, sprendimai ir rekomendacijos priimami bendru Šalių sutarimu, užbaigus atitinkamas jų priėmimo vidaus procedūras. Sprendimai Šalims privalomi, jos imasi tinkamų jų įgyvendinimo priemonių.

                     2.   Kiekvieną sprendimą ar rekomendaciją pasirašo Muitinės pakomitečio pirmininkas, o autentiškumą patvirtina Muitinės pakomitečio sekretoriai. Nedarant poveikio 3 daliai, pirmininkas tuos dokumentus pasirašo per posėdį, kuriame priimtas susijęs sprendimas arba rekomendacija.

                     3.   Jei Šalys sutinka, Muitinės pakomitetis gali priimti sprendimus arba teikti rekomendacijas taikydamas rašytinę procedūrą, kai užbaigiamos atitinkamos vidaus procedūros. Rašytinė procedūra – tai abiejų sekretorių, kurie veikia pagal Šalių susitarimą, pasikeitimas raštais. Tokiu atveju pasiūlymo tekstas išplatinamas pagal 7 straipsnį ir nustatomas ne trumpesnis nei 21 kalendorinės dienos terminas, per kurį turi būti nurodytos visos išlygos ar pakeitimai. Pasikonsultavęs su Šalimis, pirmininkas gali sutrumpinti tą terminą, kad būtų atsižvelgta į ypatingas aplinkybes. Susitarus dėl teksto, pirmininkas pasirašo sprendimą ar rekomendaciją, o autentiškumą patvirtina sekretoriai.

                     4.   Muitinės pakomitečio aktai vadinami atitinkamai sprendimu ar rekomendacija. Kiekvienas sprendimas įsigalioja jo priėmimo dieną, nebent jame nustatyta kitaip.

                     5.   Sprendimai ir rekomendacijos išplatinami Šalims.

                     6.   Kiekviena Šalis gali nuspręsti, ar skelbti Muitinės pakomitečio sprendimus ir rekomendacijas savo atitinkamame oficialiajame leidinyje.

                  12 straipsnis
                  Ataskaitos
                  Muitinės pakomitetis teikia ataskaitą Asociacijos komitetui prekybos klausimais kiekviename reguliariame metiniame Asociacijos komiteto prekybos klausimais posėdyje.

                  13 straipsnis
                  Kalbos

                     1.   Muitinės pakomitečio darbo kalbos yra anglų ir gruzinų kalbos.

                     2.   Jei nenuspręsta kitaip, Muitinės pakomitetis svarstydamas klausimus remiasi tomis kalbomis parengtais dokumentais.

                  14 straipsnis
                  Išlaidos

                     1.   Kiekviena Šalis apmoka visas dėl dalyvavimo Muitinės pakomitečio posėdžiuose patirtas išlaidas, susijusias su darbuotojų, kelionės ir pragyvenimo ir pašto bei telekomunikacijų išlaidomis.

                     2.   Posėdžių organizavimo ir dokumentų dauginimo išlaidas apmoka posėdį rengianti Šalis.

                     3.   Išlaidas, susijusias su vertimu žodžiu posėdžiuose ir dokumentų vertimu raštu į anglų ir gruzinų kalbas, kaip nurodyta 13 straipsnio 1 dalyje, ir iš jų, padengia posėdį rengianti Šalis.
                     Vertimo žodžiu ir raštu į kitas kalbas ir iš jų išlaidas tiesiogiai padengia tokių paslaugų prašanti Šalis.

                  15 straipsnis
                  Darbo tvarkos taisyklių keitimas
                  Šios darbo tvarkos taisyklės gali būti iš dalies keičiamos Muitinės pakomitečio sprendimu pagal Susitarimo 74 straipsnio 3 dalies e punktą.

            PROJEKTAS
            ES IR GRUZIJOS GEOGRAFINIŲ NUORODŲ PAKOMITEČIO SPRENDIMAS Nr. 1/2015
            2015 m. … … d.
            kuriuo priimamos jo darbo tvarkos taisyklės
            ES IR GRUZIJOS GEOGRAFINIŲ NUORODŲ PAKOMITETIS,
            atsižvelgdamas į Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą (1) (toliau – Susitarimas), ypač į jo 179 straipsnį,
            kadangi:

                        (1)

                        pagal Susitarimo 431 straipsnį Susitarimo dalys laikinai taikomos nuo 2014 m. rugsėjo 1 d.;

                        (2)

                        vadovaujantis Susitarimo 179 straipsniu, Geografinių nuorodų pakomitetis (toliau – GN pakomitetis) turi stebėti, kaip Susitarimas įgyvendinamas geografinių nuorodų srityje, ir padėti bendradarbiauti ir vykdyti dialogą geografinių nuorodų klausimais;

                        (3)

                        vadovaujantis Susitarimo 179 straipsnio 2 dalimi, GN pakomitetis priima savo darbo tvarkos taisykles,

                  PRIĖMĖ ŠĮ SPRENDIMĄ:

               1 straipsnis
               Priimamos priede pateiktos GN pakomitečio darbo tvarkos taisyklės.

               2 straipsnis
               Šis sprendimas įsigalioja jo priėmimo dieną.

               Priimta …

                     GN pakomitečio vardu

                     Pirmininkas

               (1)  OL L 261, 2014 8 30, p. 4.

               PRIEDAS

                  ES ir Gruzijos Geografinių nuorodų pakomitečio darbo tvarkos taisyklės

                  1 straipsnis
                  Bendrosios nuostatos

                     1.   Pagal Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo (toliau – Susitarimas) 179 straipsnį įsteigtas Geografinių nuorodų pakomitetis (toliau – GN pakomitetis) padeda Asociacijos komitetui prekybos klausimais, kaip nustatyta Susitarimo 408 straipsnio 4 dalyje (toliau – Asociacijos komitetas prekybos klausimais), atlikti savo funkcijas.

                     2.   GN pakomitetis atlieka Susitarimo 179 straipsnyje nustatytas funkcijas.

                     3.   GN pakomitetį sudaro Europos Komisijos ir Gruzijos atstovai, atsakingi už geografinių nuorodų klausimus.

                     4.   Kiekviena Šalis paskiria delegacijos vadovą, kuris yra asmuo ryšiams dėl visų su GN pakomitečiu susijusių klausimų.

                     5.   Delegacijos vadovai pagal 2 straipsnį atlieka GN pakomitečio pirmininko funkciją.

                     6.   Kiekvienos delegacijos vadovas gali perduoti visas arba kai kurias savo funkcijas paskirtajam pavaduotojui; tokiu atveju visos tolesnės nuorodos į delegacijos vadovą taip pat taikomos paskirtajam pavaduotojui.

                     7.   Šiose darbo tvarkos taisyklėse vartojamo termino „Šalys“ apibrėžtis nustatyta Susitarimo 428 straipsnyje.

                  2 straipsnis
                  Pirmininkavimas
                  GN pakomitečiui Šalys pirmininkauja paeiliui po 12 mėnesių. Pirmasis laikotarpis prasideda pirmojo Asociacijos tarybos posėdžio dieną ir baigiasi tų pačių metų gruodžio 31 d.

                  3 straipsnis
                  Posėdžiai

                     1.   Jei Šalys nesusitaria kitaip, GN pakomitetis renkasi bet kurios Šalies prašymu pakaitomis Sąjungoje ir Gruzijoje, ir posėdis bet kuriuo atveju surengiamas ne vėliau kaip per 90 kalendorinių dienų nuo prašymo pateikimo.

                     2.   Visus GN pakomitečio posėdžius pirmininkas sušaukia Šalių sutartoje vietoje ir sutartu laiku. GN pakomitečio pirmininkas pranešimą apie šaukiamą posėdį pateikia likus ne mažiau kaip 28 kalendorinėms dienoms iki posėdžio pradžios, nebent Šalys susitaria kitaip.

                     3.   Jei įmanoma, GN pakomitečio reguliarūs posėdžiai šaukiami tinkamu laiku iš anksto prieš reguliarius Asociacijos komiteto prekybos klausimais posėdžius.

                     4.   Išimties atveju GN pakomitečio posėdžiai gali būti rengiami naudojant bet kokias Šalių sutartas technologines priemones, taip pat ir vaizdo konferencijas.

                  4 straipsnis
                  Delegacijos
                  Prieš kiekvieną posėdį per GN pakomitečio sekretoriatą Šalims pranešama apie planuojamą posėdyje dalyvausiančios kiekvienos Šalies delegacijos sudėtį.

                  5 straipsnis
                  Sekretoriatas

                     1.   Europos Komisijos pareigūnas ir Gruzijos pareigūnas kartu eina GN pakomitečio sekretorių pareigas, į kurias juos paskyrė delegacijų vadovai, ir kartu atlieka sekretorių užduotis, laikydamiesi savitarpio pasitikėjimo ir bendradarbiavimo principų.

                     2.   Asociacijos komiteto prekybos klausimais sekretoriatas informuojamas apie visus GN pakomitečio sprendimus, ataskaitas ir kitus sutartus veiksmus.

                  6 straipsnis
                  Korespondencija

                     1.   GN pakomitečiui skirta korespondencija adresuojama vienos iš Šalių sekretoriui, kuris apie tai informuoja kitą sekretorių.

                     2.   GN pakomitečio sekretoriatas užtikrina, kad GN pakomitečiui skirta korespondencija būtų persiųsta jo pirmininkui ir, jei reikia, išplatinta kaip 7 straipsnyje nurodyti dokumentai.

                     3.   Pirmininko korespondenciją Asociacijos komiteto pirmininko vardu Šalims siunčia sekretoriatas. Tokia korespondencija prireikus išplatinama, kaip nustatyta 7 straipsnyje.

                  7 straipsnis
                  Dokumentai

                     1.   Dokumentus platina GN pakomitečio sekretoriai.

                     2.   Šalis savo dokumentus perduoda savo sekretoriui. Sekretorius juos perduoda kitos Šalies sekretoriui.

                     3.   Sąjungos sekretorius išplatina dokumentus atitinkamiems Sąjungos atstovams, o Gruzijos sekretoriui ir Asociacijos komiteto prekybos klausimais sekretoriams sistemingai perduoda tokios korespondencijos kopijas.

                     4.   Gruzijos sekretorius išplatina dokumentus atitinkamiems Gruzijos atstovams, o Sąjungos sekretoriui ir Asociacijos komiteto prekybos klausimais sekretoriams sistemingai perduoda tokios korespondencijos kopijas.

                  8 straipsnis
                  Konfidencialumas
                  GN pakomitečio posėdžiai yra uždari, jeigu Šalys nenusprendė kitaip. Kai Šalis GN pakomitečiui pateikia informaciją, kuri nurodyta kaip konfidenciali, kita Šalis šią informaciją tvarko laikydamasi konfidencialumo principų.

                  9 straipsnis
                  Posėdžių darbotvarkės

                     1.   Remdamasis Šalių pateiktais pasiūlymais, GN pakomitečio sekretoriatas parengia preliminarią kiekvieno posėdžio darbotvarkę ir 10 straipsnyje numatytų praktinių išvadų projektą. Į preliminarią darbotvarkę įtraukiami punktai, dėl kurių įtraukimo į darbotvarkę Šalies prašymą, kartu su susijusiais dokumentais, sekretoriatas gavo likus ne mažiau kaip 21 kalendorinei dienai iki posėdžio.

                     2.   Preliminari darbotvarkė ir susiję dokumentai išplatinami, kaip nurodyta 7 straipsnyje, likus ne mažiau kaip 15 kalendorinių dienų iki posėdžio.

                     3.   Pirmininkas ir kitas delegacijos vadovas patvirtina darbotvarkę kiekvieno posėdžio pradžioje. Šalims susitarus, į darbotvarkę gali būti įtraukta ir kitų punktų, kurie nebuvo įtraukti į preliminarią darbotvarkę.

                     4.   GN pakomitečio pirmininkas, kitai Šaliai pritarus, Šalių kitų organų atstovus arba nepriklausomus tam tikros srities ekspertus gali kviesti dalyvauti posėdžiuose ad hoc pagrindu, kad jie pateiktų informacijos tam tikrais klausimais. Šalys užtikrina, kad šie stebėtojai arba ekspertai laikytųsi konfidencialumo reikalavimų.

                     5.   Pasikonsultavęs su Šalimis, GN pakomitečio pirmininkas gali sutrumpinti 1 ir 2 dalyse nurodytus terminus, kad būtų atsižvelgta į ypatingas aplinkybes.

                  10 straipsnis
                  Protokolai ir praktinės išvados

                     1.   Visų posėdžių protokolų projektus kartu rengia GN pakomitečio sekretoriai.

                     2.   Paprastai protokoluose pateikiama tokia su kiekvienu darbotvarkės klausimu susijusi informacija:

                                 a)

                                 posėdžio dalyvių sąrašas, juos lydėjusių pareigūnų sąrašas ir visų posėdyje dalyvavusių stebėtojų arba ekspertų sąrašas;

                                 b)

                                 GN pakomitečiui pateikti dokumentai;

                                 c)

                                 pareiškimai, kuriuos paprašė protokole įrašyti GN pakomitetis, ir

                                 d)

                                 prireikus, posėdžio praktinės išvados, kaip numatyta 4 dalyje.

                     3.   Protokolo projektas pateikiamas GN pakomitečiui tvirtinti. Protokolai patvirtinami per 28 kalendorines dienas po kiekvieno GN pakomitečio posėdžio. Kopija išsiunčiama visiems 7 straipsnyje nurodytiems adresatams.

                     4.   GN pakomitečiui pirmininkaujančios Šalies GN pakomitečio sekretorius parengia kiekvieno posėdžio praktinių išvadų projektą, kuris kartu su darbotvarke išplatinamas Šalims likus ne mažiau kaip 15 kalendorinių dienų iki posėdžio pradžios. Tas projektas atnaujinamas vykstant posėdžiui, kad kiekvieno posėdžio pabaigoje, nebent Šalių susitarta kitaip, GN pakomitetis priimtų praktines išvadas, kuriose nurodomi tolesni Šalių sutarti veiksmai. Patvirtintos praktinės išvados pridedamos prie protokolo ir jų įgyvendinimas peržiūrimas vėlesniame GN pakomitečio posėdyje. GN pakomitetis priima šabloną, pagal kurį galima stebėti, kaip laikomasi kiekvienam veiksmui nustatyto konkretaus tvarkaraščio.

                  11 straipsnis
                  Sprendimai

                     1.   GN pakomitetis turi įgaliojimus priimti sprendimus Susitarimo 179 straipsnio 3 dalyje numatytais atvejais. Tie sprendimai priimami bendru Šalių sutarimu, užbaigus atitinkamas jų priėmimo vidaus procedūras. Jie Šalims privalomi, jos imasi tinkamų jų įgyvendinimo priemonių.

                     2.   Kiekvieną sprendimą pasirašo GN pakomitečio pirmininkas, o autentiškumą patvirtina GN pakomitečio sekretoriai. Nedarant poveikio 4 daliai, pirmininkas tuos dokumentus pasirašo per posėdį, kuriame priimtas susijęs sprendimas.

                     3.   Jei Šalys sutinka, GN pakomitetis gali priimti sprendimus arba ataskaitas taikydamas rašytinę procedūrą, kai užbaigiamos atitinkamos vidaus procedūros. Rašytinė procedūra – tai sekretorių, kurie veikia pagal Šalių susitarimą, pasikeitimas raštais. Tokiu atveju pasiūlymo tekstas išplatinamas pagal 7 straipsnį ir nustatomas ne trumpesnis nei 21 kalendorinės dienos terminas, per kurį turi būti nurodytos visos išlygos ar pakeitimai. Pasikonsultavęs su Šalimis, pirmininkas gali sutrumpinti tą terminą, kad būtų atsižvelgta į ypatingas aplinkybes. Susitarus dėl teksto, pirmininkas pasirašo sprendimą ar ataskaitą, o autentiškumą patvirtina sekretoriai.

                     4.   GN pakomitečio aktai vadinami atitinkamai sprendimu ar ataskaita. Kiekvienas sprendimas įsigalioja jų priėmimo dieną, nebent sprendime nustatyta kitaip.

                     5.   Sprendimai išplatinami Šalims.

                     6.   Kiekviena šalis gali nuspręsti, ar skelbti GN pakomitečio sprendimus savo atitinkamame oficialiajame leidinyje.

                  12 straipsnis
                  Ataskaitos
                  GN pakomitetis teikia ataskaitas Asociacijos komitetui prekybos klausimais kiekviename reguliariame pastarojo komiteto posėdyje.

                  13 straipsnis
                  Kalbos

                     1.   GN pakomitečio darbo kalbos yra anglų ir gruzinų kalbos.

                     2.   Jei nenuspręsta kitaip, GN pakomitetis svarstydamas klausimus remiasi tomis kalbomis parengtais dokumentais.

                  14 straipsnis
                  Išlaidos

                     1.   Kiekviena Šalis apmoka visas dėl dalyvavimo GN pakomitečio posėdžiuose patirtas išlaidas, susijusias su darbuotojų, kelionės ir pragyvenimo ir pašto bei telekomunikacijų išlaidomis.

                     2.   Posėdžių organizavimo ir dokumentų dauginimo išlaidas apmoka posėdį rengianti Šalis.

                     3.   Išlaidas, susijusias su vertimu žodžiu posėdžiuose ir dokumentų vertimu raštu į anglų ir gruzinų kalbas, kaip nurodyta 13 straipsnio 1 dalyje, ir iš jų, padengia posėdį rengianti Šalis.
                     Vertimo žodžiu ir raštu į kitas kalbas ir iš jų išlaidas tiesiogiai padengia tokių paslaugų prašanti Šalis.

                  15 straipsnis
                  Darbo tvarkos taisyklių keitimas
                  Šios darbo tvarkos taisyklės gali būti iš dalies keičiamos GN pakomitečio sprendimu pagal Susitarimo 179 straipsnio 2 dalį.


title: 2003 m. gruodžio 8 d. Tarybos sprendimas 2003/874/BUSP, įgyvendinantis Bendruosius veiksmus 2003/472/BUSP, siekiant prisidėti prie Europos Sąjungos bendradarbiavimo programos dėl neplatinimo ir nusiginklavimo Rusijos Federacijoje

text:
Svarbus teisinis pranešimas

|

32003D0874

Oficialusis leidinys L 326 , 13/12/2003 p. 0049 - 0054

		Tarybos sprendimas 2003/874/BUSP2003 m. gruodžio 8 d.įgyvendinantis Bendruosius veiksmus 2003/472/BUSP, siekiant prisidėti prie Europos Sąjungos bendradarbiavimo programos dėl neplatinimo ir nusiginklavimo Rusijos FederacijojeEUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 23 straipsnio 2 dalį,atsižvelgdama į Tarybos bendruosius veiksmus 2003/472/BUSP dėl Europos Sąjungos bendradarbiavimo programos dėl neplatinimo ir nusiginklavimo Rusijos Federacijoje tęsimo [1],kadangi:(1) Šiuo Sprendimu ketinama įgyvendinti Bendruosius veiksmus 2003/472/BUSP, suteikiant finansinę paramą projektams, įgyvendinamiems pagal Europos Sąjungos bendradarbiavimo programą dėl neplatinimo ir nusiginklavimo Rusijos Federacijoje, ypač jo 2 straipsnį.(2) Sąjunga pageidauja toliau remti Rusijos Federaciją, kad būtų saugiai ir nekeliant grėsmės aplinkai išmontuojama arba perdirbama su masinio naikinimo ginklais susijusi infrastruktūra, įranga ir mokslo pajėgumai.(3) Komisija sutinka, kad jai būtų patikėta užduotis prižiūrėti, ar tinkamai įgyvendinami šie projektai,NUSPRENDĖ:1 straipsnisĮ Europos Sąjungos bendradarbiavimo programą dėl neplatinimo ir nusiginklavimo Rusijos Federacijoje įtraukiami šie projektai:- parama ginkluotei naudoto plutonio šalinimo Rusijoje programai,- cheminių ginklų naikinimo įmonės Kambarkoje, Udmurtijos Respublikoje, veikimui užtikrinti reikalingos įrangos tiekimas.Išsamus pirmiau minimos veiklos aprašas pateikiamas atitinkamai I ir II prieduose.2 straipsnis1. 1 straipsnyje nurodytiems tikslams siekti skiriama finansinė orientacinė suma yra 5550000 eurų.2. Šio straipsnio 1 dalyje minima suma finansuojamų išlaidų tvarkymui taikomos Europos Sąjungos bendrajam biudžetui taikytinos Europos bendrijos procedūros ir taisyklės, išskyrus tai, kad bet koks išankstinis finansavimas nelieka Europos bendrijos nuosavybė. 1 straipsnyje numatytų projektų įgyvendinimą Komisija gali patikėti I ir II prieduose nurodytiems subjektams.3. Valstybės narės, kurių subjektai nurodyti I ir II prieduose, imasi reikalingų priemonių užtikrinti, kad projektai būtų veiksmingai įgyvendinami valstybės narės lygiu.4. Valstybės narės, bendradarbiaudamos su Komisija, užtikrina tinkamą ES indėlio į projektus matomumą ir deramą projektų rezultatų įvertinimą.3 straipsnisKomisija praneša apie šio Sprendimo įgyvendinimą pagal Bendrųjų veiksmų 2003/472/BUSP 3 straipsnio 1 dalies reikalavimus.4 straipsnis1. Šis Sprendimas įsigalioja jo priėmimo dieną.Jis nustoja galioti pasibaigus Bendrųjų veiksmų 2003/472/BUSP galiojimo terminui.2. Šis Sprendimas persvarstomas per šešis mėnesius nuo jo priėmimo.5 straipsnisŠis Sprendimas skelbiamas Europos Sąjungos oficialiajame leidinyje.Priimta Briuselyje, 2003 m. gruodžio 8 d.Tarybos varduPirmininkasF. Frattini[1] OL L 157, 2003 6 26, p. 69.--------------------------------------------------I PRIEDASPARAMA GINKLUOTEI NAUDOTO PLUTONIO ŠALINIMO RUSIJOJE PROGRAMAI1. AprašasVadovaujantis 2000 m. rugsėjį pasirašytu Jungtinių Amerikos Valstijų ir Rusijos Federacijos tarpvyriausybiniu susitarimu, kiekviena šalis pašalins 34 tonas ginkluotei tinkamo plutonio. Abi šalys pareiškė apie savo ketinimą konvertuoti šį plutonį į mišrųjį oksidų kurą (toliau – MOX) ir užpildyti juo turimus reaktorius.Siūloma, kad ir po Bendrųjų veiksmų, nustatančių Europos Sąjungos bendradarbiavimo programą dėl neplatinimo ir nusiginklavimo Rusijos Federacijoje, priėmimo 1999 metais, ES ir toliau remtų dviejų krypčių veiklą, kuriai suteikiama ypatinga svarba įgyvendinant programą Rusijoje:- saugos nuostatai: Rusijos branduolinės saugos institucijos (Gosatomnadzor, sutrumpintai – GAN) parengti norminiai dokumentai, kuriais numatomas ginkluotei naudoto plutonio naudojimas Rusijos reaktoriuose,- MOX demonstravimas: tyrimai ir eksperimentai, skirti MOX kuro demonstravimui ir leidimų išdavimui, atliekami pagal vadinamąją 3–LTA (bandomųjų rinklių) programą.1.1. Saugos reglamentavimasRusijos Federacijoje, prieš išduodant licencijas pradėti operacijas, nepriklausoma Rusijos branduolinės saugos institucija Gosatomnadzor (GAN) privalo nustatyti reikalavimus ir tikrinti, ar jų laikomasi.Pagal Bendruosius veiksmus jau paskirta 500000 eurų (Bendrieji veiksmai 1999/878/BUSP) ir 1300000 eurų (Tarybos sprendimas 2001/493/BUSP), siekiant padėti GAN pradėti rengti pirmuosius prioritetinius dokumentus, kurie reikalingi plutoniui šalinti. Projektą pagal 1998 m. Prancūzijos, Vokietijos ir Rusijos susitarimą įgyvendina CEA (Commissariat à l'énergie atomique), kuris sudarė sutartis su GAN ir jos patarėjais (IBRAE) dėl tokių norminių dokumentų rengimo ir su patyrusiais ES saugos ekspertais (priklausančiais rizikos ir audito grupei) dėl šių dokumentų tikrinimo.Europos Komisija ir Jungtinių Valstijų Energetikos departamento (toliau – DoE) Nacionalinė branduolinės saugos administracija (NNSA) sudarė pagrindinį susitarimą dalytis finansine parama GAN veiklai vykdant tokias užduotis.Iki 2003 metų vidurio iš visų šešiolikos norminių dokumentų buvo parengti dvylika, kurių šeši buvo patikrinti. Trijų dokumentų antrosios patobulintos versijos buvo parengtos galutiniam patikrinimui prieš juos oficialiai skelbiant.Pagal šį projektą numatomas trijų vėlesnių GAN ir jos patarėjų parengtų dokumentų finansavimas ir ES ekspertų atliekamas Rusijos atstovų darbo patikrinimas. Projektas bus įgyvendinamas remiantis naujuoju Prancūzijos ir Rusijos susitarimu, vėlgi glaudžiai bendradarbiaujant su Jungtinių Amerikos Valstijų NNSA.Trijuose dokumentuose, kuriuos, planuojama, rengs GAN ir jos techniniai patarėjai, bus numatytas ginkluotei naudoto plutonio naudojimas Rusijos branduoliniuose reaktoriuose tokia tvarka:- vienas vėlesnis norminis dokumentas dėl priešgaisrinės saugos branduolinio kuro ciklo įrenginiuose,- projektinių dokumentų dėl kuro gamybos įrenginių statybos NIIAR objekte, įkraunant tris bandomąsias rinkles VVER–1000 reaktoriuje, tikrinimas; susijusios įrangos sertifikavimas,- VNIINM projektinių dokumentų dėl MOX kuro gamybos proceso modernizavimo, panaudojant Rusijos medžiagas, tikrinimas ir susijusios įrangos sertifikavimas.GAN ekspertų ataskaitose pateikiama informacija, reikalinga leidimų verstis šia veikla, kuri yra MOX demonstravimo programos dalis, išdavimui. ES saugos ekspertai patikrina ne tik tris pirmiau minimus GAN dokumentus, bet kartu su savo JAV kolegomis – ir bendruosius branduolinio kuro ciklo įrenginių saugos nuostatus, kuriuos dabar tikrina GAN.1.2. MOX demonstravimasPagal Bendruosius veiksmus jau paskirta 1300000 ir 1500000 eurų siekiant padėti pradėti plėtrą remiantis atitinkamai Bendraisiais veiksmais 1999/878/BUSP ir Tarybos sprendimu 2001/493/BUSP. Veiksmų pagrindas – daugiausia bendroji MOX demonstravimo programa, kurią 2000 m. parengė Bochvaro institutas, patvirtino Minatomas, ir kuriai pritarė GAN. Šią programą sudaro daugelio pakopų seka, kurios pabaigoje trys MOX kuro rinklės (bandomosios rinklės, LTA) įkraunamos VVER–1000 Balakovo reaktoriuje. Ši programa dar vadinama 3–LTA programa.Projektą pagal 1998 m. Prancūzijos, Vokietijos ir Rusijos susitarimą įgyvendina CEA (Commissariat à l'énergie atomique), kuris sudarė tiesiogines sutartis su Minatomo paskirtais Rusijos institutais. Iki 2003 m. vidurio iš visų penkiolikos sutarčių, aprėpiančių tiek pat programos pakopų, dvylika buvo vykdomos penkiuose įvairiuose Minatomo institutuose. Šiuo projektu numatyta finansuoti keturias vėlesnes MOX demonstravimo programos (3–LTA programos) pakopas.Saugus, garantuotas ir technologiškai tinkamas ginkluotei naudoto plutonio šalinimas Rusijoje yra prioritetinis klausimas. Šiuo atžvilgiu minėtas projektas yra reikalingas, kadangi jam suteikiama didelė svarba. Projektas bus įgyvendinamas remiantis naujuoju Prancūzijos ir Rusijos susitarimu. Reikalingas pakopas drauge atrenka Prancūzijos ir Rusijos partneriai, apie jas taip pat pranešama Jungtinių Valstijų DoE Nacionalinei branduolinės saugos administracijai (NNSA).Nustatytas tolesnes 3–LTA programos pakopas sudaro:- perdirbimo linijos, skirtos MOX ampulių (trumpųjų šilumą išskiriančių elementų) gamybai, modernizavimas,- poradiacinės programos raida bandomuosiuose reaktoriuose,- kuro eksploatacinių savybių kodų atnaujinimas, skirtas ampulių ir MOX kuro šilumą išskiriančių elementų projektavimui,- VVER jėgainės įrangos modernizavimas ir pritaikymas MOX įkrovimui.Pažymėtina, kad 2002 m. Minatomas paskyrė TVEL visos programoje numatytos su MOX kuru susijusios veiklos integratoriumi koordinuoti įvairių Minatomui pavaldžių institucijų (tokių kaip VNIINM Bochvare) atliekamas užduotis. Tuo tarpu "RosEnergoAtom" yra atsakinga už operacijas savo jėgainėse, kaip ir VVER–1000 Balakove. Trys pirmos pirmiau minėtos pakopos susijusios su TVEL ir Minatomo institutais, o paskutinis – su "RosEnergoAtom" (Balakovo).2. UždaviniaiBendrasis uždavinys: sukurti pajėgumų, leidžiančių saugiai šalinti ginkluotei naudotą plutonį Rusijos Federacijoje.Projekto tikslaiDėl 1.1: remiantis GAN parengtais norminiais dokumentais, išduoti leidimą atlikti reikalingas naujojo kuro ciklo pakopas, naudojant MOX kurą.Dėl 1.2: atlikti tyrimus ir eksperimentus, kad būtų galima naudoti MOX kurą, ir įkrauti tris bandomąsias rinkles VVER–1000 reaktoriuje Balakove.Projekto rezultataiDėl 1.1: GAN parengti įvertinimai su ES ekspertų pastabomis; išankstinių leidimų suteikimo kai kurioms kuro ciklo pakopoms sertifikatai.Dėl 1.2: įvairių pirmiau aprašytų veiksmų išdavos (ataskaitos, įdiegta įranga).3. TrukmėNumatoma įgyvendinimo trukmė – dveji metai.Darbą vertinti siūloma praėjus šešiems mėnesiams po pirmųjų sutarčių pasirašymo.4. Naudos gavėjaiDėl 1.1: GAN – Rusijos subjektas, projekto rezultatų naudos gavėjas.Dėl 1.2: Minatomas – Rusijos subjektas, projekto rezultatų naudos gavėjas.GAN ir Minatomas iš savo organizacijų paskiria projekto aukšto rango oficialius asmenis ryšiams, kuriems suteikiama pakankamų galių ir atsakomybė už veiksmingą bendradarbiavimą su valstybės narės subjektu, kuriam patikėtas projektų įgyvendinimas.5. Valstybės narės subjektas, kuriam bus patikėtas projektų įgyvendinimasDėl 1.1 ir 1.2:- valstybė narė: Prancūzija, atstovaujama Prancūzijos užsienio reikalų ministerijos,- įgyvendinimo agentūra: Commissariat à l'énergie atomique (CEA).6. Trečiųjų šalių dalyviaiKad būtų įgyvendintos projekto užduotys, CEA gali sudaryti:- dėl 1.1.: tiesiogines sutartis su GAN (patarėjų, kurie turi būti paskirti) darbuotojais dėl Rusijoje atliktino darbo ir su patyrusiais rizikos bei audito ES saugos ekspertais dėl tikrinamojo darbo,- dėl 1.2: tiesiogines sutartis su Rusijos institutais, kurias Minatomas paskyrė atlikti darbą Rusijoje.CEA, padedama ekspertų, prižiūrės, kaip atliekamos Rusijos užduotys, ir privalės garantuoti visišką šių užduočių suderinimą su kitų institucijų finansuojama veikla, ypač pagal JAV–RF dvišales programas.Bus užmegzti ryšiai su Jungtinių Amerikos Valstijų DoE (NNSA) atstovais, siekiant užtikrinti, kad šis projektas papildytų JAV veiklą.7. Apskaičiuotos reikalingos lėšos7.1. Saugos reglamentavimasApie 70 % sumos skiriama Rusijos išlaidoms, kurias daugiausiai sudaro darbo jėgos ir kai kurios kelionės bei įrangos išlaidos. Kiti apie 30 % numatyti GAN darbą tikrinantiems branduolinės saugos ekspertams.Įkainiai bus paremti apskaičiavimais, pateikiamiems šiame 2001 m. balandžio mėn. GAN dokumente:"Valstybinių standartų ir taisyklių bei kitokio reglamentavimo branduolinės energijos naudojimo srityje, kurie turi būti parengti įgyvendinant ginkluotei tinkamo plutonio šalinimo projekto pamatus, sąrašas".7.2. MOX demonstravimasVisa suma skirta dengti Rusijos išlaidoms, kurias daugiausia sudaro darbo jėgos išlaidos.Įkainiai bus paremti apskaičiavimais, pateikiamais šiame 2000 m. spalio mėn. dokumente, kurį patvirtino Minatomas ir kuriam pritarė GAN:"Leidimų išdavimo MOX kurui ir trijų bandomųjų kuro rinklių, skirtų VVER–1000 reaktoriui, gamybos programa".Visa abiejų projektų suma aprėpia nenumatytas išlaidas ir įgyvendinimo agentūros kelionės bei vertimo išlaidas, tiesiogiai susijusias su projektų įgyvendinimu.8. Finansinė orientacinė suma projektų išlaidoms dengtiDėl 1.1: | 500000 eurų |Dėl 1.2: | 950000 eurų. |Be to, 50000 eurų iš visų projektų išlaidų skiriama nustatyto valstybės narės subjekto kelionės išlaidoms ir dienpinigiams, tiesiogiai susijusiems su projekto įgyvendinimu, bei nenumatytoms išlaidoms dengti.Iš viso: 1500000 eurų.--------------------------------------------------II PRIEDASCHEMINIŲ GINKLŲ NAIKINIMO ĮMONĖS KAMBARKOJE, UDMURTIJOS RESPUBLIKOJE, VEIKIMUI UŽTIKRINTI REIKALINGOS ĮRANGOS TIEKIMAS1. Aprašas1.1. Pagalbinė informacijaTarptautinė parama – nepaprastai svarbi Rusijos Federacijai jai vykdant savo įsipareigojimus pagal Cheminių ginklų konvenciją, lengvinanti bei papildanti Rusijos pastangas įgyvendinti savo išsamią cheminių ginklų naikinimo programą.Antra naikinimo įmonė turi būti pastatyta Kambarkos saugykloje, kur didelėse plieno talpose saugomi 6000 metrinių tonų kovinės nuodingosios medžiagos liuizito. Šioje saugykloje yra 16 % viso cheminių ginklų kiekio Rusijos Federacijoje.Ankstesniais etapais projektus Kambarkoje įgyvendino Švedija (rizikos analizė, mokymas ir įranga viešųjų ryšių centrui, analitinė priemonė vietos ligoninei) ir Suomija (specialiai sukurta perspėjimo sistema, skirta nustatyti atsitiktiniam saugomų cheminiuose ginkluose, esančių cheminių medžiagų ištekėjimui).1.2. Pagal šį projektą atliktinos veiklos apimtisPagal šį projektą finansuojamas pagrindinių inžinerinės paramos elementų, skirtų cheminių ginklų naikinimo įmonei Kambarkoje, tiekimas. Tiekiamą įrangą sudarys aušinimo stotis, azoto ir deguonies stotis, kompresorinė, dyzelinė stotis bei kiti techninės įrangos komponentai, reikalingi įmonės veikimui garantuoti.Formuojant Kambarkos įmonę, bus naudojamasi patirtimi, įgyta statant mažesnę naikinimo įmonę Gorny mieste remiant Vokietijos Federacinei Respublikai ir ES Bendriesiems veiksmams. Rusijos Federacijos valstybinis projektavimo institutas ("SoyuzpromNIIproekt") jau parengė ir pateikė pirkimui reikalingus techninius dokumentus.2. UždaviniaiBendrasis uždavinys: padėti Rusijos Federacijai įgyvendinti savo uždavinius pagal Cheminių ginklų konvenciją.Projekto tikslas: padėti Rusijos Federacijai naikinti cheminius ginklus naikinimo įmonėje Kambarkoje, Udmurtijos Respublikoje.Projekto rezultatai: aprūpinti pagrindiniais techninės įrangos komponentais, kurie yra reikalingi Kambarkos cheminių ginklų naikinimo įmonės veikimui užtikrinti.3. TrukmėNumatoma bendra projekto trukmė – 24 mėnesiai. Ji aprėpia maždaug keturių mėnesių pasirengimo pirkimui etapą, kurio metu bus rengiami išsamūs techniniai nuostatai ir techninės specifikacijos, dar šešių mėnesių pirkimo ir sutarčių sudarymo etapą bei galiausiai keturiolikos mėnesių gamybos ir pristatymo etapą. Pradėti įgyvendinti projektą numatoma iki 2003 metų pabaigos.4. Naudos gavėjasPagrindinis projekto rezultatų naudos gavėjas – Rusijos ginkluotės agentūra, kuri yra atsakinga už valstybinę tikslinę programą "Cheminių ginklų atsargų naikinimas Rusijos Federacijoje".5. Valstybės narės subjektas, kuriam bus patikėtas projekto įgyvendinimas- valstybė narė: Vokietijos Federacinė Respublika,- įgyvendinimo agentūra: Užsienio reikalų federacinė ministerija (Auswärtiges Amt), kuriai padeda Bundesamt für Wehrtechnik und Beschaffung.6. Trečiųjų šalių dalyviaiProjektas bus 100 % finansuojamas pagal ES Bendruosius veiksmus. Vokietija įgyvendins projektą kartu su savo kitais projektais Kambarkoje.7. Apskaičiuotos reikalingos lėšosES indėlis aprėps įrangos, kuri yra reikalinga, kad veiktų aušinimo stotis, azoto ir deguonies stotis, kompresorinė ir dyzelinė stotis bei kita įranga, būtina cheminių ginklų naikinimo įmonės Kambarkoje veikimui. Apskaičiuotos šios įrangos išlaidos:—oro kompresijos stotis | 575000 eurų |—oro ir vandens aušinimo stotis | 1290000 eurų |—azoto tiekimo stotis | 940000 eurų |—dyzelinė jėgainė (avarinė sistema) | 95000 eurų |—kita įranga, įskaitant skirtą avariniam gelbėjimui ir gaisro gesinimui | 1100000 eurų. |Be to, 50000 eurų iš visų projektų išlaidų skiriama nustatyto valstybės narės subjekto kelionės išlaidoms ir dienpinigiams, tiesiogiai susijusiems su projekto įgyvendinimu, bei nenumatytoms išlaidoms dengti.8. Finansinė orientacinė suma projekto išlaidoms dengtiVisos projekto sąnaudos – 4050000 eurų.--------------------------------------------------


title: 2002 m. birželio 3 d. Tarybos Sprendimas dėl Europos darbuotojų saugos ir sveikatos agentūros administracinės valdybos narių ir pakaitinių narių paskyrimo (2002/C 161/02)

text:
Svarbus teisinis pranešimas

|

32002D0705(01)

Oficialusis leidinys C 161 , 05/07/2002 p. 0005 - 0007

		Tarybos Sprendimas2002 m. birželio 3 d.dėl Europos darbuotojų saugos ir sveikatos agentūros administracinės valdybos narių ir pakaitinių narių paskyrimo(2002/C 161/02)EUROPOS SĄJUNGOS TARYBA,atsižvelgdama į 1994 m. liepos 18 d. Tarybos reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo [1], ypač į jo 8 straipsnį,atsižvelgdama į valstybių narių vyriausybių Tarybai pateiktą kandidatų sąrašą,atsižvelgdama į Darbuotojų saugos, higienos ir sveikatos patariamojo komiteto pirmininko Tarybai pateiktą kandidatų sąrašą ir narių, atstovaujančių darbdavių ir darbuotojų organizacijoms Komitete, grupių pasiūlymą,kadangi:(1) 1999 m. kovo 22 d. sprendimu [2] Taryba paskyrė Europos darbuotojų saugos ir sveikatos agentūros administracinės valdybos narius ir pakaitinius narius laikotarpiui nuo 1999 m. kovo 22 d. iki 2002 m. kovo 21 d.(2) Minėtos Administracinės valdybos narius ir pakaitinius narius reikėtų paskirti trejų metų laikotarpiui,NUSPRENDĖ:1 straipsnisEuropos darbuotojų saugos ir sveikatos agentūros administracinės valdybos nariais ir pakaitiniais nariais laikotarpiui nuo 2002 m. birželio 3 d. iki 2005 m. birželio 2 d. skiriami šie asmenys:I. VYRIAUSYBĖS ATSTOVAIŠalis | Nariai | Pakaitiniai nariai |Belgija | Marc HESELMANS | Jean-Marie DE CONINCK |Danija | Jens JENSEN | Morten BERGULF |Vokietija | Andreas HORST | Karl-Heinz GRÜTTE |Graikija | Antonios CHRISTODOULOU | Stamatia PISSIMISSI |Ispanija | Leodegario FERNÁNDEZ SÁNCHEZ | Manuel VELÁZQUEZ |Prancūzija | Marc BOISNEL | Josette GUIGEN |Airija | Tom BEEGAN | Sylvia WOOD |Italija | Paolo ONELLI | Giovanna ROCCA |Liuksemburgas | Paul WEBER | Nadine WELTER |Nyderlandai | H. C. V. SCHRAMA | N. E. J. KUYPER |Austrija | Gertrud BREINDL | Eva-Elisabeth SZYMANSKI |Portugalija | Henrique José LOPES FERNANDES | Eduardo Rafael LEANDRO |Suomija | Mikko HURMALAINEN | Erkki YRJÄNHEIKKI |Švedija | Bertil REMAEUS | Bo BARREFELT |Jungtinė Karalystė | Mel DRAPER | Tony LORD |II. DARBUOTOJŲ ORGANIZACIJŲ ATSTOVAIŠalis | Nariai | Pakaitiniai nariai |Belgija | François PHILIPS | Hermann FONCK |Danija | Lone JACOBSEN | Jan Kahr FREDERIKSEN |Vokietija | Marina SCHRÖDER | Maximilian ANGERMAIER |Graikija | Ioannis ADAMAKIS | Spiros DRIVAS |Ispanija | Tomás LÓPEZ ARIAS | Ángel Carlos CARCOBA ALONSO |Prancūzija | Jean-Claude BODARD | Dominique OLIVIER |Airija | Fergus WHELAN | Sylvester CRONIN |Italija | Luisa BENEDETTINI | Gabriella GALLI |Liuksemburgas | Marcel GOEREND | Antoine GIARDIN |Nyderlandai | Marcel WILDERS | A. WOLTMEIJER |Austrija | Renate CZESKLEBA | Alexander HEIDER |Portugalija | Luis Filipe DO NASCIMENTO LOPES | Armando FARIAS |Suomija | Raili PERIMÄKI-DIETRICH | Irma PAHLMAN |Švedija | Sven BERGSTRÖM | Börje SJÖHOLM |Jungtinė Karalystė | Owen TUDOR | Tom MELLISH |III. DARBDAVIŲ ORGANIZACIJŲ ATSTOVAIŠalis | Nariai | Pakaitiniai nariai |Belgija | André PELEGRIN | Kris DE MEESTER |Danija | Anders Just PEDERSEN | Thomas Philbert NIELSEN |Vokietija | Reiner LEHR | Thomas HOLTMANN |Graikija | Pavlos KYRIAKONGONAS | Evangelos ZIMALIS |Ispanija | Pere TEIXIDÓ CAMPÀS | … |Prancūzija | Patrick LEVY | Véronique CAZALS |Airija | Tony BRISCOE | Kevin ENRIGHT |Italija | Franco GIUSTI | Marco FREGOSO |Liuksemburgas | François ENGELS | Fernand METZLER |Nyderlandai | J. J. H. KONING | C. S. FRENKEL |Austrija | Christa SCHWENG | Heinrich BRAUNER |Portugalija | J. H. L. DA COSTA TAVARES | José Luis SALGADO BARROSO |Suomija | Tapio KUIKKO | Antti MÄHÖNEN |Švedija | Eric JANNERFELDT | Ulla-Britta FRÄJDIN-HELLQVIST |Jungtinė Karaliste | Janet ASHERSON | Mark PLATT |2. straipsnisTaryba vėliau paskiria dar nepaskirtą Ispanijos narį.3. straipsnisŠis sprendimas informaciniais tikslais paskelbiamas Europos Bendrijų oficialiajame leidinyje.Priimta Liuksemburge, 2002 m. birželio 3 d.Tarybos varduPirmininkasJ. C. Aparicio Pérez[1] OL L 216, 1994 8 20, p. 1. Reglamentas su paskutiniais pakeitimais, padarytais 1995 m. birželio 29 d. Reglamentu (EB) Nr. 1643/95 (OL L 156, 1995 7 7, p. 1).[2] OL C 97, 1999 4 9, p. 1.--------------------------------------------------


title: 2015 m. spalio 6 d. Tarybos sprendimas (ES) 2015/1817 dėl pozicijos, kurios Europos Sąjungos vardu turi būti laikomasi Jungtinių Tautų vyriausiojo pabėgėlių reikalų komisaro programos Vykdomojo komiteto 66-ojoje sesijoje

text:
9.10.2015

               LT

               Europos Sąjungos oficialusis leidinys

               L 264/13

         TARYBOS SPRENDIMAS (ES) 2015/1817
   2015 m. spalio 6 d.
   dėl pozicijos, kurios Europos Sąjungos vardu turi būti laikomasi Jungtinių Tautų vyriausiojo pabėgėlių reikalų komisaro programos Vykdomojo komiteto 66-ojoje sesijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 78 straipsnio 2 dalį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Sąjunga yra viena iš pagrindinių veikėjų Jungtinių Tautų vyriausiojo pabėgėlių reikalų komisaro (UNHCR) įgaliojimų srityje, tiek dėl jos veiksmų tarptautinės apsaugos srityje, tarp kurių – Sąjungos politika pabėgėlių perkėlimo klausimu ir sukurta bendra Europos prieglobsčio sistema, tiek dėl to, kad ji yra viena svarbiausių humanitarinės pagalbos ir paramos vystymuisi teikėjų. Tačiau šiuo metu galiojanti Sąjungos dalyvavimo Vyriausiojo komisaro programos Vykdomojo komiteto (toliau – UNHCR Vykdomasis komitetas) veikloje tvarka neatitinka svarbaus Sąjungos vaidmens tose srityse;

               (2)

               visos valstybės narės, išskyrus Lietuvą ir Maltą, yra UNHCR Vykdomojo komiteto narės;

               (3)

               2014 m. rugsėjo 25 d. ir 26 d. Taryba patvirtino poziciją (1) dėl susitarimų dėl Sąjungos papildomų dalyvavimo teisių oficialiuose ir neoficialiuose UNHCR organuose ir paprašė Komisijos, glaudžiai bendradarbiaujant su vyriausiuoju įgaliotiniu, kreiptis į UNHCR ir valstybes nares kaip į UNHCR Vykdomojo komiteto nares ar stebėtojas su prašymu palaikyti šią iniciatyvą;

               (4)

               vėliau, 2015 m. rugsėjo 7 d. laiške, adresuotame UNHCR Vykdomojo komiteto pirmininkui, Europos Sąjungos delegacijos Jungtinėse Tautose Ženevoje vadovas paprašė išnagrinėti atitinkamos Sąjungos dalyvavimo UNHCR valdymo organuose tvarkos atnaujinimo būdus ir priemones, kad Sąjunga turėtų galimybę dalyvauti UNHCR neformaliose parengiamosiose konsultacijose;

               (5)

               UNHCR Vykdomojo komiteto biuro prašymu 2015 m. rugsėjo 11 d. laišku, adresuotu UNHCR Vykdomojo komiteto nariams, UNHCR Vykdomojo komiteto pirmininkas pasiūlė iš dalies pakeisti Vyriausiojo komisaro programos Vykdomojo komiteto darbo tvarkos taisykles (toliau – UNHCR darbo tvarkos taisyklės), kad būtų patenkintas Sąjungos prašymas;

               (6)

               UNHCR darbo tvarkos taisyklių 46 taisyklėje nustatyta, kad UNHCR Vykdomasis komitetas gali iš dalies keisti bet kurią iš tų taisyklių;

               (7)

               numatoma, kad UNHCR Vykdomojo komiteto bus paprašyta siūlomus pakeitimus priimti 2015 m. spalio 5–9 d. vyksiančioje jo 66-ojoje sesijoje;

               (8)

               todėl tikslinga nustatyti Sąjungos poziciją dėl tų UNHCR darbo tvarkos taisyklių pakeitimų;

               (9)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius ir nedarant poveikio to protokolo 4 straipsniui, šios valstybės narės nedalyvauja priimant šį sprendimą ir jis nėra joms privalomas ar taikomas;

               (10)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   1.   Pozicija, kurią bendrai veikdamos Europos Sąjungos interesais išreiškia valstybės narės ir kurios turi būti laikomasi Sąjungos vardu dėl Jungtinių Tautų vyriausiojo pabėgėlių reikalų komisaro programos Vykdomojo komiteto darbo tvarkos taisyklių pakeitimų, išdėstyta šio sprendimo priede.
   2.   Dėl neesminių priede išdėstyto pakeitimo pakeitimų gali būti susitarta be tolesnio Tarybos sprendimo.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. spalio 6 d.

            Tarybos vardu

            Pirmininkas

         P. GRAMEGNA

      (1)  Dokumentas ST 13046/1/14 REV 1, esantis: http://www.consilium.europa.eu/register/en/content/int/?lang=EN&typ=ADV

      PRIEDAS
      Valstybės narės pritaria toliau išdėstytam Jungtinių Tautų vyriausiojo pabėgėlių reikalų komisaro programos Vykdomojo komiteto darbo tvarkos taisyklių pakeitimo priėmimui:

         „Jungtinių Tautų vyriausiojo pabėgėlių reikalų komisaro programos Vykdomojo komiteto darbo tvarkos taisyklių (A/AC.96/187/Rev.7) 33 taisyklė iš dalies keičiama ir išdėstoma taip:

            „Komiteto posėdžiai vyksta viešai, nebent Komitetas nusprendžia kitaip. Pasikonsultavęs su Komitetu, pirmininkas gali kviesti specializuotas agentūras, JT fondus ir programas bei tarpvyriausybines organizacijas dalyvauti uždaruose posėdžiuose pagal jų patirtį ir įnašą į Komiteto veiklą.““


title: 2008/43/EB: 2007 m. gruodžio 20 d. Tarybos sprendimas dėl Regionų komiteto nario ir pakaitinio nario, atstovaujančių Lietuvai, skyrimo

text:
15.1.2008

               LT

               Europos Sąjungos oficialusis leidinys

               L 11/6

      TARYBOS SPRENDIMAS

   2007 m. gruodžio 20 d.
   dėl Regionų komiteto nario ir pakaitinio nario, atstovaujančių Lietuvai, skyrimo
   (2008/43/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Lietuvos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Pasibaigus Gedimino PAVIRŽIO įgaliojimams tapo laisva Regionų komiteto nario vieta. Atsistatydinus Edmundui ČESNAI tapo laisva Regionų komiteto pakaitinio nario vieta,

         NUSPRENDĖ:
   1 straipsnis
   Likusiam dabartinės kadencijos laikui iki 2010 m. sausio 25 d. Regionų komiteto:

               a)

               nariu skiriamas:
               Vilniaus rajono savivaldybės tarybos narys Gediminas PAVIRŽIS (įgaliojimų pakeitimas)
               ir

               b)

               pakaitiniu nariu skiriamas:
               Kauno miesto savivaldybės meras Andrius KUPČINSKAS.

         2 straipsnis
   Šis sprendimas įsigalioja nuo jo priėmimo dienos.

      Priimta Briuselyje, 2007 m. gruodžio 20 d.

            Tarybos vardu

            Pirmininkas

         F. NUNES CORREIA

      (1)  OL L 56, 2006 2 25, p. 75.


title: 2007/728/EB: 2007 m. lapkričio 8 d. Tarybos sprendimas dėl Regionų komiteto Ispanijai atstovaujančio pakaitinio nario skyrimo

text:
13.11.2007

               LT

               Europos Sąjungos oficialusis leidinys

               L 294/25

      TARYBOS SPRENDIMAS

   2007 m. lapkričio 8 d.
   dėl Regionų komiteto Ispanijai atstovaujančio pakaitinio nario skyrimo
   (2007/728/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Pasibaigus IRIBARREN FENTANES mandatui tapo laisva Regionų komiteto pakaitinio nario vieta,

         NUSPRENDĖ:
   1 straipsnis
   Alberto CATALÁN HIGUERAS, Consejero de Relaciones Institucionales y Portavoz del Gobierno, Comunidad Foral de Navarra, skiriamas Regionų komiteto pakaitiniu nariu likusiam kadencijos laikui iki 2010 m. sausio 25 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2007 m. lapkričio 8 d.

            Tarybos vardu

            Pirmininkas

         R. PEREIRA

      (1)  OL L 56, 2006 2 25, p. 75.


title: 2009/846/EB: 2009 m. spalio 20 d. Komisijos sprendimas dėl Europos Komisijos ir Europos GNSS priežiūros institucijos administracinio susitarimo dėl keitimosi įslaptinta informacija ir jos saugumo sudarymo

text:
20.11.2009

               LT

               Europos Sąjungos oficialusis leidinys

               L 306/39

         KOMISIJOS SPRENDIMAS
   2009 m. spalio 20 d.
   dėl Europos Komisijos ir Europos GNSS priežiūros institucijos administracinio susitarimo dėl keitimosi įslaptinta informacija ir jos saugumo sudarymo
   (2009/846/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdamas į 2008 m. liepos 9 d. Europos Parlamento ir Tarybos reglamentą (EB) Nr. 683/2008 dėl tolesnio Europos palydovinės radijo navigacijos programų (EGNOS ir Galileo) įgyvendinimo (1), ypač į jo 13 straipsnį,
   kadangi:

               (1)

               Kaip apibrėžta Reglamento (EB) Nr. 683/2008 12 straipsnio 1 dalyje, viešasis abiejų programų valdymas yra pagrįstas griežtu Bendrijai atstovaujančios Komisijos, Tarybos reglamentu (EB) Nr. 1321/2004 (2) įsteigtos Europos GNSS priežiūros institucijos ir EKA kompetencijos ribų nustatymu, o už programų valdymą atsakinga yra Komisija.

               (2)

               Su Europos palydovinės radijo navigacijos programų saugumo klausimų valdymu susijusiame Reglamento (EB) Nr. 683/2008 13 straipsnyje nustatyta, kad Komisija atsakinga už visus su abiejų sistemų, sukurtų remiantis šiomis programomis, saugumu susijusius klausimus.

               (3)

               To paties reglamento 16 straipsnyje nustatyta, kad Europos GNSS priežiūros institucija vadovaudamasi Komisijos pateiktomis gairėmis programų saugumo srityje užtikrina saugumo akreditavimą ir Galileo saugumo centro veikimą.

               (4)

               Pagal minėtas su EGNOS ir Galileo programomis susijusias nuostatas Komisijai ir Europos GNSS priežiūros institucijai tenkančios užduotys apima ir keitimąsi įslaptinta informacija. Tos užduotys apima ir Europos GNSS priežiūros institucijos, Komisijai tarpininkaujant, keitimąsi įslaptinta informacija su Europos kosmoso agentūra, Taryba ir valstybėmis narėmis.

               (5)

               Sprendimu 2001/844/EB, EAPB, Euratomas (3), Komisija iš dalies pakeitė savo darbo tvarkos taisykles ir įtraukė kelias taisykles, kuriomis apibrėžiami pagrindiniai principai ir minimalūs saugumo standartai, kurių reikia laikytis, ypač susiję su įslaptinta Europos Sąjungos informacija.

               (6)

               Reglamento (EB) Nr. 1321/2004 20 straipsnyje nustatyta, kad Europos GNSS priežiūros institucija taiko Sprendime 2001/844/EB, EAPB, Euratomas, nustatytus saugumo principus. Tai, be kita ko, apima nuostatas dėl keitimosi slapta informacija, jos tvarkymo ir saugojimo.

               (7)

               Šiuo metu nėra nustatytos sistemos, pagal kurią Europos GNSS priežiūros institucija, Komisijai tarpininkaujant, keistųsi įslaptinta informacija su Europos kosmoso agentūra, Taryba ir valstybėmis narėmis.

               (8)

               Todėl reikėtų sudaryti Komisijos ir Europos GNSS priežiūros institucijos susitarimą dėl keitimosi įslaptinta informacija ir jos saugumo. Komisija ir Europos GNSS priežiūros institucija dėl tokio susitarimo susitarė ir jis turėtų būti patvirtintas ir pasirašytas,

         NUSPRENDĖ:
   1 straipsnis
   Europos Komisijos ir Europos GNSS priežiūros institucijos susitarimas dėl keitimosi įslaptinta informacija ir jos saugumo patvirtinamas.
   Susitarimo tekstas pridedamas prie šio sprendimo.
   2 straipsnis
   Susitarimą Komisijos vardu įgaliojamas pasirašyti Energetikos ir transporto generalinis direktorius.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. spalio 20 d.

            Komisijos vardu

         Antonio TAJANI

            Pirmininko pavaduotojas

      (1)  OL L 196, 2008 7 24, p. 1.

      (2)  OL L 246, 2004 7 20, p. 1.

      (3)  OL L 317, 2001 12 3, p. 1.
   PRIEDAS

      Europos Komisijos ir Europos GNSS priežiūros institucijos susitarimas dėl keitimosi įslaptinta informacija ir jos saugumo
      EUROPOS KOMISIJA,
      toliau – Komisija, atstovaujama Energetikos ir transporto generalinio direktoriaus,
      ir
      EUROPOS GNSS PRIEŽIŪROS INSTITUCIJA,
      toliau – „GPI“, atstovaujama vykdomojo direktoriaus,
      toliau – Šalys,
      ATSIŽVELGDAMA į Europos bendrijos steigimo sutartį,
      ATSIŽVELGDAMOS į 2008 m. liepos 9 d. Europos Parlamento ir Tarybos reglamentą (EB) Nr. 683/2008 dėl tolesnio Europos palydovinės radijo navigacijos programų (EGNOS ir Galileo) įgyvendinimo,
      ATSIŽVELGDAMOS į 2004 m. liepos 12 d. Tarybos reglamentą (EB) Nr. 1321/2004 dėl Europos palydovinės radijo navigacijos programų valdymo struktūrų sukūrimo,
      ATSIŽVELGDAMOS į 2001 m. lapkričio 29 d. Komisijos sprendimą 2001/844/EB, EAPB, Euratomas, iš dalies keičiantį darbo tvarkos taisykles,
      KADANGI diegiant Europos palydovinės radijo navigacijos programas EGNOS ir Galileo šalims reikia nuolat keistis įslaptinta informacija,
      PRIPAŽINDAMOS, kad šalims siekiant optimaliai ir veiksmingai konsultuotis ir bendradarbiauti gali prireikti gauti prieigą prie įslaptintos informacijos ar ja keistis,
      SUVOKDAMOS, kad tokiam naudojimuisi ir keitimuisi įslaptinta informacija reikia atitinkamų saugumo priemonių,
      SUSITARĖ:
      1 straipsnis
      Šiame susitarime:
      a)   „įslaptinta informacija“: informacija (t. y. žinios, kurios gali būti perduodamos bet kokia forma) ar medžiaga, įskaitant dokumentus, kurią, kaip nustatyta bet kurios iš Šalių, reikia saugoti nuo neleistino atskleidimo ir kuriai yra suteikta slaptumo žyma;
      b)   „informaciją teikiančioji Šalis“: Šalis, kuri perduoda ar atskleidžia įslaptintą informaciją kitai Šaliai (informaciją gaunančiajai Šaliai);
      c)   „informaciją gaunančioji Šalis“: Šalis, kuri gauna įslaptintą informaciją iš kitos Šalies (informaciją teikiančiosios Šalies);
      d)   „saugumo taisyklės“: Komisijos sprendimas 2001/844/EB, EAPB, Euratomas, toks, koks jis taikomas kiekvienai Šaliai, ir kiekvienos Šalies vidaus tvarka ir taisyklės.
      2 straipsnis
      Šis susitarimas taikomas įslaptintai informacijai, kurią, remdamosi savo atitinkamomis saugumo taisyklėmis, pagal Europos palydovinės radijo navigacijos programų Galileo ir EGNOS poreikius, viena Šalis perduoda kitai Šaliai, arba kuria Šalys keičiasi.
      3 straipsnis
      Kiekviena Šalis:

                  a)

                  saugo kitos Šalies suteiktą ar su kita Šalimi pasikeistą šiuo susitarimu reglamentuojamą įslaptintą informaciją;

                  b)

                  užtikrina, kad būtų išlaikyta informaciją teikiančiosios Šalies nustatyta įslaptintos informacijos, kuri teikiama arba kuria keičiamasi pagal šį Susitarimą, saugumo klasifikacija. Gaunančioji Šalis saugo tokią įslaptintą informaciją pagal įslaptintos informacijos saugumą reglamentuojančias savo saugumo taisykles ir išlaiko lygiavertę jos saugumo klasifikaciją, kaip nustatyta saugumo priemonėse, kurios turi būti priimtos remiantis 9 straipsniu;

                  c)

                  nenaudoja tokios šiuo Susitarimu reglamentuojamos įslaptintos informacijos informaciją teikiančiosios Šalies nenustatytais tikslais;

                  d)

                  be informaciją teikiančiosios Šalies išankstinio sutikimo neatskleidžia tokios šiuo susitarimu reglamentuojamos įslaptintos informacijos trečiosioms šalims, išskyrus išvardytoms 4 straipsnio 4 ir 5 dalyse;

                  e)

                  su tokia įslaptinta informacija leidžia susipažinti tik tiems asmenims, kuriems būtina ją žinoti, ir kurių patikimumas prireikus buvo patikrintas iki reikiamo lygio.

            4 straipsnis
      1.   Informaciją teikiančioji Šalis gali atskleisti arba perduoti įslaptintą informaciją informaciją gaunančiajai Šaliai laikydamasi informacijos teikėjo kontrolės principo.
      2.   Sprendimą teikti ar atskleisti įslaptintą informaciją trečiosioms šalims, išskyrus išvardytoms 4 straipsnio 4 ir 5 dalyse, gaunančioji Šalis priima po to, kai gautas informaciją teikiančiosios Šalies rašytinis sutikimas, laikydamasi informacijos teikėjo kontrolės principo, kaip apibrėžta jos saugumo taisyklėse.
      3.   Įgyvendinant 1 ir 2 dalis, informacijos perdavimas trečiosioms šalims, išskyrus išvardytas 4 straipsnio 4 ir 5 dalyse, be atskiro leidimo neleidžiamas, išskyrus atvejus, kai Šalys nustato ir suderina jų veiklos reikalavimus atitinkančią tvarką dėl tam tikrų kategorijų informacijos.
      4.   GPI teikiamą įslaptintą informaciją Komisija gali automatiškai perduoti Europos kosmoso agentūrai (EKA), Tarybai ir valstybėms narėms.
      5.   Komisija stengsis sudaryti įvairius susitarimus atitinkamai su EKA, Taryba ir valstybėmis narėmis, kad EKA, Tarybos ir valstybių narių teikiama įslaptinta informacija galėtų būti automatiškai perduodama GPI.
      5 straipsnis
      1.   Šalys užtikrina, kad būtų įdiegta saugumo sistema ir saugumo priemonės, atitinkančios jų atitinkamose saugumo taisyklėse nustatytus pagrindinius principus ir minimalius saugumo standartus, numatytus priemonėse, kurios turi būti priimtos remiantis 9 straipsniu, kad būtų užtikrinta, jog šiuo susitarimu reglamentuojamai įslaptintai informacijai būtų taikoma lygiaverčio lygio apsauga.
      2.   Šalys teikia savitarpio pagalbą šiuo susitarimu reglamentuojamos įslaptintos informacijos saugumo ir bendro saugumo intereso reikalų srityse. 9 straipsnyje nurodytos institucijos konsultuojasi tarpusavyje saugumo klausimais ir vykdo patikrinimus, skirtus įvertinti jų kompetencijai atitinkamai priklausančių saugumo priemonių, kurios turi būti priimtos remiantis tuo straipsniu, veiksmingumą.
      3.   Prieš Šalims viena kitai pradedant teikti šiuo susitarimu reglamentuojamą įslaptintą informaciją arba prieš pradedant ja keistis, 9 straipsnyje nurodytos atsakingos saugumo institucijos patvirtina, kad sutinka įvertinti, ar informaciją gaunančioji Šalis gali apsaugoti šiuo susitarimu reglamentuojamą informaciją tokiu būdu, koks numatytas priemonėse, kurios turi būti priimtos pagal tą straipsnį.
      6 straipsnis
      Šalys užtikrina, kad visų asmenų, kuriems vykdant oficialias pareigas yra būtina naudotis įslaptinta informacija, kuri teikiama arba kuria keičiamasi pagal šį susitarimą, arba kurie dėl savo pareigų ar funkcijų gali turėti galimybę ja naudotis, patikimumas prireikus yra atitinkamai patikrintas, prieš jiems suteikiant galimybę naudotis tokia įslaptinta informacija.
      Patikimumo patikrinimo tvarkos tikslas yra nustatyti, ar asmeniui, atsižvelgiant į jo lojalumą ir patikimumą, gali būti suteikiama galimybė naudotis įslaptinta informacija.
      7 straipsnis
      1.   Pagal šį susitarimą:

                  a)

                  Visa Komisijai skirta korespondencija siunčiama Komisijos Generalinio Sekretoriato centrinei registratūrai šiuo adresu:

                              Commission européenne

                              Secrétariat général

                              1049 Bruxelles/Brussel

                              BELGIQUE/BELGIË

                  b)

                  Visa GPI skirta korespondencija siunčiama adresu:

                              GSA

                              Local Security Officer

                              Rue de la Loi/Wetstraat 56

                              1049 Bruxelles/Brussel

                              BELGIQUE/BELGIË

            2.   Nukrypstant nuo 1 dalies, iš vienos Šalies gauta korespondencija, kuria gali naudotis tik tam tikri tos Šalies kompetentingi pareigūnai, organai ar tarnybos, dėl darbinių priežasčių gali būti adresuojama ir prieinama tik tam tikriems kitos Šalies kompetentingiems pareigūnams, organams ar tarnyboms, kurie yra konkrečiai nurodyti gavėjais, atsižvelgiant į jų kompetenciją ir laikantis būtinumo žinoti principo. Tokiu atveju:

                  a)

                  Komisijai skirtą tokią korespondenciją GPI tiesiogiai perduoda vietinei registratūrai, aptarnaujančiai kompetentingus pareigūnus, organus ar tarnybas Komisijoje, arba korespondenciją perduoda Komisijai [Generalinio Sekretoriato centrinei registratūrai] tarpininkaujant, jei tie pareigūnai, organai ar tarnybos vietinės registratūros neturi.

                  b)

                  GPI atveju tokia korespondencija perduodama per GPI saugumo departamentą.

            8 straipsnis
      Šio susitarimo įgyvendinimą prižiūri GPI vykdomasis direktorius ir Komisijos saugumo direktorato direktorius.
      9 straipsnis
      1.   Šiam susitarimui įgyvendinti 2 ir 3 dalyse nurodytos institucijos priima saugumo priemones, nustatančias įslaptintos informacijos, kuri teikiama arba kuria keičiamasi pagal šį susitarimą, abipusės saugumo apsaugos standartus.
      2.   GPI saugumo departamentas, vadovaujamas GPI vykdomojo direktoriaus, parengia įslaptintos informacijos, kuri teikiama GPI arba kuria keičiamasi su GPI pagal šį Susitarimą, saugumo apsaugos priemones.
      3.   Komisijos saugumo direktoratas, veikdamas vadovaujant už saugumo klausimus atsakingam Europos Komisijos nariui, parengia įslaptintos informacijos, kuri pagal šį susitarimą teikiama arba kuria keičiamasi Komisijos viduje ir jos patalpose, saugumo apsaugos priemones.
      4.   GPI atveju 1 dalyje nurodytas saugumo priemones tvirtina Agentūros administravimo taryba.
      10 straipsnis
      9 straipsnyje nurodytos institucijos nustato tvarką, kurios reikia laikytis įrodžius arba įtarus šiuo susitarimu reglamentuojamos įslaptintos informacijos neteisėtą atskleidimą, įskaitant pranešimų kitai Šaliai apie aplinkybes ir veiksmus, kurių imtasi, teikimą.
      11 straipsnis
      Kiekviena Šalis padengia savo išlaidas, patirtas įgyvendinant šį susitarimą.
      12 straipsnis
      Visi Komisijos ir GPI nesutarimai, kylantys aiškinant ar taikant šį susitarimą, sprendžiami Šalių derybų keliu.
      13 straipsnis
      1.   Šis Susitarimas įsigalioja kito mėnesio po to, kai Šalys viena kitai praneša apie šiam tikslui būtinų vidaus procedūrų užbaigimą, pirmą dieną.
      2.   Kiekviena Šalis praneša kitai Šaliai apie jos teisės aktų pakeitimus, kurie galėtų turėti įtakos šiame susitarime nurodytos įslaptintos informacijos apsaugai.
      3.   Siekiant atlikti galimus pakeitimus, šis susitarimas gali būti persvarstytas bet kurios Šalies prašymu.
      4.   Visi susitarimo pakeitimai daromi tik raštu ir bendru Šalių sutarimu. Jie įsigalioja tuomet, kai abi Šalys viena kitai pateikia 1 dalyje nurodytus pranešimus.
      5.   Šis susitarimas sudaromas neribotam laikotarpiui. Susitarimą viena Šalis gali bet kada denonsuoti pateikdama kitai Šaliai raštišką denonsavimo pranešimą. Denonsavimas įsigalioja po šešių mėnesių nuo dienos, kai kita Šalis gauna pranešimą. Tačiau jis neturi poveikio įsipareigojimams, jau kilusiems pagal šio susitarimo nuostatas. Visų pirma, įslaptinta informacija, kuri buvo pateikta ar kuria buvo apsikeista taikant šį susitarimą, ir toliau privalo būti saugoma remiantis susitarimo nuostatomis iki tol, kol informaciją gaunančioji Šalis tokią informaciją grąžina informaciją suteikusiajai Šaliai jos prašymu.
      6.   Susitarimas sudarytas dviem egzemplioriais anglų kalba.

         Tai patvirtindami, toliau nurodyti tinkamai įgalioti asmenys pasirašė šį susitarimą.
         Priimta Briuselyje 2009 m. lapkričio 11 d.

               Komisijos vardu

               Generalinis direktorius

            Matthias RUETE

               Europos GNSS priežiūros institucija

               Vykdomasis direktorius

            Pedro PEDREIRA


title: 2015 m. balandžio 24 d. Komisijos sprendimas (ES) 2015/669, kuriuo panaikinamas Sprendimas 2007/421/EB dėl pripažintų organizacijų, apie kurias valstybės narės pranešė pagal Tarybos direktyvą 94/57/EB, sąrašo paskelbimo (pranešta dokumentu Nr. C(2015) 2596)

text:
29.4.2015

               LT

               Europos Sąjungos oficialusis leidinys

               L 110/24

         KOMISIJOS SPRENDIMAS (ES) 2015/669
   2015 m. balandžio 24 d.
   kuriuo panaikinamas Sprendimas 2007/421/EB dėl pripažintų organizacijų, apie kurias valstybės narės pranešė pagal Tarybos direktyvą 94/57/EB, sąrašo paskelbimo

         (pranešta dokumentu Nr. C(2015) 2596)

   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 391/2009 dėl laivų patikrinimo ir apžiūros organizacijų bendrųjų taisyklių ir standartų (1), ypač į jo 4 straipsnio 5 dalį,
   kadangi:

               (1)

               Komisijos sprendime 2007/421/EB (2) numatyta, kad Energetikos ir transporto generalinis direktorius iki kiekvienų metų liepos 1 d. Europos Sąjungos oficialiajame leidinyje paskelbia atnaujintą pagal Tarybos direktyvą 94/57/EB (3) pripažintų organizacijų sąrašą;

               (2)

               Direktyva 94/57/EB buvo išdėstyta nauja redakcija dviejuose atskiruose Bendrijos teisės aktuose – Europos Parlamento ir Tarybos direktyvoje 2009/15/EB (4) ir Reglamente (EB) Nr. 391/2009. Tame reglamente išdėstytos nuostatos dėl pripažintų organizacijų sąrašo parengimo ir atnaujinimo;

               (3)

               pagal Reglamento (EB) Nr. 391/2009 4 straipsnio 5 dalį Komisija parengia ir reguliariai atnaujina pagal tą straipsnį pripažintų organizacijų sąrašą, o tas sąrašas skelbiamas Europos Sąjungos oficialiajame leidinyje;

               (4)

               Sprendimas 2007/421/EB tapo nebeaktualus, todėl turėtų būti panaikintas, o atnaujintas pagal Reglamentą (EB) Nr. 391/2009 pripažintų organizacijų sąrašas turėtų būti reguliariai skelbiamas Europos Sąjungos oficialiajame leidinyje,

         PRIĖMĖ ŠĮ SPRENDIMĄ:
   1 straipsnis
   Sprendimas 2007/421/EB panaikinamas.
   2 straipsnis
   Mobilumo ir transporto generalinis direktorius ne vėliau kaip 2015 m. rugpjūčio 31 d.Europos Sąjungos oficialiajame leidinyje paskelbia pagal Reglamentą (EB) Nr. 391/2009 pripažintų organizacijų sąrašą, kuris prireikus atnaujinamas siekiant atsižvelgti į pokyčius, susijusius su jame išvardytais juridiniais asmenimis.
   3 straipsnis
   Šis sprendimas skirtas valstybėms narėms.

      Priimta Briuselyje 2015 m. balandžio 24 d.

            Komisijos vardu

         Violeta BULC

            Komisijos narė

      (1)  OL L 131, 2009 5 28, p. 11.

      (2)  2007 m. birželio 14 d. Komisijos sprendimas 2007/421/EB, panaikinantis Sprendimą 96/587/EB dėl pripažintų organizacijų, apie kurias valstybės narės pranešė pagal Tarybos direktyvą 94/57/EB, sąrašo paskelbimo (OL L 157, 2007 6 19, p. 18).

      (3)  1994 m. lapkričio 22 d. Tarybos direktyva 94/57/EB dėl laivų apžiūros ir tikrinimo organizacijų ir atitinkamos jūrų administracijų veiklos bendrųjų taisyklių ir standartų (OL L 319, 1994 12 12, p. 20).

      (4)  2009 m. balandžio 23 d. Europos Parlamento ir Tarybos direktyva 2009/15/EB dėl laivų patikrinimo ir apžiūros organizacijų ir atitinkamos jūrų administracijų veiklos bendrųjų taisyklių ir standartų (OL L 131, 2009 5 28, p. 47).